url: =ZYA Weekly Sept 12,2014 ZOFA CUP 2014 VAI ZAKSAKNA\nZYA Weekly Sept 12,2014\nZOFA CUP 2014 VAI ZAKSAKNA: ZOFA Cup 2014 tawh kisai EC thukikup a 4 veina thukhensatte a nuai- a bangin kong zasak uh hi.\n1. ZOFA Cup 2014 ah Team (16) bek sang ding.\n2. Team lut dingte Oct. 18, 2014 ciang sang ding.\n3. Oct. 27, 2014 ZOFA Cup 2014 kipan ding.\n4. Team lutman Ks. 25000/-ta hiding.\n5. Pawlpi min tawh kihelte'n namdang kum (23) nuaisaih (3) lathei ding banah, amau pawlpi sungpan kum (23) tungsiah 3 lathei ding. 6. Pawlpi min zang lo a, mindang tawh hong kihelte kum (23) nuaisiah ZOMI bek kisang ding hi. 7. Kum tawh kisai NRC No. Original/rl&if; bek tawh kisang ding hi.\nNote: A hunzui-in Z.Y.A News pan a kisam bangin hong kisuah dinga, tua lo a tuamin lai hong kipia tuanlo ding hi. ZOFA Cup 2014 vai ah Z.Y.A News kibulphuh den ding hi, cih i kitheisak hi.\nZ.Y.A NEWS PAN ZAKSAKNA: Z.Y.A Kalsim Thuthang (Z.Y.A, Weekly News) hongsimsak tha hong pia a kuamaciat tungah i lungdam a, kum zong hong cingtotota ahih manin tatman kum khat Ks. 1500/- Agent (palai)te tungah na na piakciat nadingun i kizasak hi. Oct. 2014 bei a hong pialote hong kikhak nawnlo ding hi. Agentte'n zong thakhat in kaihkhop ding baih lo ding ahih manin i hihtheih zahin kaikhawmta ding hihang cih zong i kizasak hi. Note: A kisap leh khua le pawlpi zui-in tatman pia le pia lo hong kisuaksak ding hi.\nZ.Y.A MOTOR MAN PIAKKHIATNA A ZOM: Tu kal sungin ZYA Motor thak leina dingin a nuai-a bangin hong kipiakhia a i lungdam hi. 37. Bethel ZBC , 38. Pa Gin Khen Pau, 39. Pa Khanno. 40. Zomi American Church (Kansas City), 41. Nu Am Note: Tuni ciang ZYA Motor ading in mimal 41 tung panin Ks. 5278418/- kingah ta hi.\nAFIGANISTAN AH MI GILOTE SI: Afiganistan gamah Sept. 6, 2014 ni khatsung thautawi mi gilote nasiatak in do uh a, mi gilo 86 si-in, mi 62 liam banah mi 6 a hingtangin mankhia uh a, India kumpi in mipi 700000 val kihemkhia dingin thupia hi.\nAL-SHABAB MAKAI THAK: Somalia gam sunga laang thautawi mi gilo Al-Shabab-te Americante vanlam panin a dona hangun a makaipipa uh a hi Amed Addi Godone kaplum kha uh a, a ma munah makai thak dingin Ameh Uma, Abau Aida zong a kici pa teel uh hi.\nCOLUMBIA VANLENG KIA MI 10 SI: Khualzin mipua Columbo te neih vanleng neu khat gam i khanglam ah Sept. 8, 2014 ni-in kia a, khualzin mi 8 le vanleng na sem mi 2 si uh hi. A hang a kikansan laitaktak ci uh hi.\nKOREA POP LASIAM RISE SI: Korea gama Ladies Code kici K. Pop la sasiam minthangte lakah khat ahi Rise cih tawh a minthang kum 23 a pha Kuamri si kici nu, motor accident in Sept. 7, 2014 ni in sita hi. Amau mi 5 hi a, khatzong zato ah lumlaitak ci uh hi\nRESEARCH KIPAWLNA KIPHUAN: Kawlgam sungah 1920 kumin kiphuan in 1980 kum ciangin a kikhawlsak Kawlgam na sulzuih, sulkan kipawlna (Myanmar Research, Organization) (jrefrmEdkifiH okawoe toif;) pen kum 30 val a kikhaktan tu in kipawlna phuan kik thei dingin phalna kingahta a, kawlgam sung a om university te bulphuh in Research na sepna a khantohna dingin nasitak in na kisem dinghi ci-in makaipi Dr. Aung Tun Tet in gen hi.\nORREDO INTERNET ZATMAN KHIAM: Kawlgam sungah kihona lam kumpi phalna tawh a sem Kata gam bulphuh Orrecdo Company te in beisa in internet zatman 1MB ciangin Ks. 35/- a cih uhpen Aug. 31, 2014 ni panin 1MB ciang Ks. 10 dingin khiam uh hi. Hih 1 MB ciang Ks. 10 pen ni 30 sung bek hiding a, tua sungin a bei kei a, hih zah mah tawh i zatsuak nop leh sum piakbeh kul ding ci hi.\nBOMB ZONG SET KIZANGTA: Japan International Corporation Agency (JICA)te huhna tawh in Yangon le Mandalay vanleng tualte ah Bomb le a puak khamtheih van te a zong khia set Explosive Trace Detection System (ETDS) vante Aug 26, 2014 ni pan kipan in kizangta hi. Hih ETDS sette Yangon vanleng tual ah 3 le Mandalay vanleng tual ah nih kizanga, Kawlgam adingin a masa pen ahi hi.\nMIPI DEIHTEEL HAUSA KIDEIH: 2008 Kawlgam thu khunpi sungah khua le veng Hausa dingte mipi in a zahtak a thuman mi hoihte teel thei ding cih in om a, inn 10 uk, inn 100 ukte teelin tua sung panin Hausa kiteel hi. Tun mipi in direct in Hausa ding teelthei leh cih lunggulhna omta hi. 88 sang naupang makaite kaihkhopna ah Kawlgam bupah mipi deih a kiteel Hausa 38% bek om hi ci-in mukhia uh hi.\nUS IN HELECOPTER 10 PIA DING: Egypt gamte in mingongtat mi gilote dona ah zattheih dingin American kumpi in Eygpt kumpite tungah Apache Helecopter 10 kapia ding uh hi. Hih Apache Helecopter-te pen Egypt-te galdona ah zat nuam mahmah ding ci-in gamdang Vuanzi John Kerry in gen hi.\nKAWLGAM SUNG LUNGPHONA OM KAWI KAWI: Tu laitak a, Hlutdaw ah kipsak dingin a hanciam uh kawlgam pilsinna lam thukhun (trsdK;om; ynma&;Oya'rlMurf;) pen sangnaupang a deih leh a thukim kuamah om loin, Kawlgam sung University tuamtuam a om sang naupang kipawlna (ausmif;om; or*¾) panin lungphona nei kawikawi uh hi. Hih thukhun bawlphatna leh puahphatna a om kei a, Hlutdaw in a kipsak veve leh nasiatak in lungphona kinei lai ding hi, ci-in Dagon University Student Union makaipi Ko Min Tu Kha in gen hi.\nKALHELH KITEELNA KIPHIAT: Kawlgam sung a mipi teel MP tutna awngte mun ading 2014 sungin kalhelh kiteelna bawl ding ci-in Election Commussion in a tangkosa pen Sept. 7, 2014 ni-in 2014 kum sungin bangmah kiteelna kibawlo ding hi ci-in Vuanzi U Tin Aye in genkikta hi.\nSOMALIA GAM BOMB PUAKKHAM: Somalia gam Mogadishu khuapi sungah Africa Union galkapte omna phualpi kim ah Sept. 8, 2014 ni-in mi gilote in Bomb puakkhamsak uh a, mi 12 si-in tampi liam uh hi. USA te in Alshabab mi gilo makai pipa a thahzawh mi gilote gamtatna a kilat khiatna a masapen zong ahi hi.\nUS IN IS TE BOMB KHIAT ZIAHZIAH: Tu laitak aa leitung mun tuamtuam ah buaina a bawl, a diak in Irag gam leh Afiganistan gamte a Khristiante a that Islamic State (IS)te omna munteng Sept. 7, 2014 in zan in USte in Bomb khiat ziahziah uh hi. President Obama in hih ISte Hell khuk sungah a ip a ip a khiat theih nading geelna lampite a sawt loin kong tangko khiata ding hi ci-in Sept. 8, 2014 ni-in genkhia hi.\nUS MIHAU NUPA VANLENG KIA IN SI: US gamah mi hau khat ahi Larry Glazer leh a zi Rochester-te nupa Newyork panin Florida ah cimphawng dingin a mau vanleng tawh hawh a pai laitak Jamaica tuikulh tungah Sept. 5, 2014 ni-in a vanleng uh kia in, a nupa in si uh hi. A kiatna a hang kithei nailo ci hi.\nDAHPIHNA: Zomi sungah adiakin Pasian na sem Zomi numeite sungah a madawk masa khat leh Zomi numeite hong tawisang Pasian a it numei Pasian na sem mipil khat ahi Dr. Mercy Man Khan Niang in USA gam Atlanta, GA panin a nasepsak i Pa Pasian kiang hong zuatsanta cih i zak manin Zomi numei mipil Pasian a it, Pasian na sem khat a sum hihang ci-in ZYA Weekly News panin dahpihna i pulak hi.\nZOMITE KIPUAHPHAT DING: - Kalaymyo khualai lampi Bogyoke lampi pen khe nei khempeuh tot lampi hi a, ui na ngawnin tawn ahih manin lampi kigak cih thei napi-a motor cycle, motor te khu lianga hawlna pen a gal pan a muta ding muh thadah leh hai huai lua hi. - Khut le khe tawh nakpitak a sepna ngawn kikham zolo kim lai, guktak tawh i nuntak sawm khak zong a zumhuai leh a zak thadah huai khat mah hizel hi. - Kenbo Company sai kiciantak in om khin napi in Kenbo cycle mundang sai dang panin leiteitei cihzong haihuai a, ngaihsut phat huai hi.\nLUNGDAM PIHNA: (Pa Pum Khan Thang) le Nu Don Hau Niangte tapa nihna Tg. Pau Suan Mang (Mangpu) USA in a naakguh ahi Sia Lian Do Thang le (Nu Man Khua Zen)te tanu nihna Lia Niang Nuam Kim (Kimnu) Kalaymyo tawh Sept. 12, 2014 ni-in AMC Biakinn ah a siangtho kiteenna pumkhat suahna hong nei uh ahih manin Z.Y.A Weekly News pan lungdam pihna i pulak hi.\nIS MIGILOTE US IN ZIALTA: Islamic State (IS) kici muslim paikhialte Syria gam, Iraq gam sung tengah sabet in bengin aci man dongin kibeng mang ding a, a gimnamna ngawn om sak nawn lo ding in US President Obama in Sept. 20, 2014 ni-in genkhia hi. Iraq gam sungah zong galkap siam mahmah 475 kipaisak beh ding ci hi.\nJOHN KORRY LEH ARAB SAM 11 KIMU: US Secretary of State John Kerry Saudi Arabia gam zin in Arab gam kipawlna gam 11 pan in makaite tawh kimu in, US tawh kop in IS te do khawm dingin Turkey lo siah gam 10te thukimna ngah a, Turkey te ahih leh suaikai nuam loin nuakciah uh hi.\nNEW YORK KHUAPI AH PHAWKNA KIBAWL: Sept 11, 2000 kum a Al Queda migi lo Bin Laden te in World Trade Centre a suksiat uh phawk na Newhork, Petagan, Shankville te ah Obama le azite pai ngiat in thupi takin bawl uh hi. A si mi 3000 kim a site zahtakna pia in thugenna tomno zong nei hi.\nKALAYMYO BUS STATION INNTHAK: Kalaymyo sung a motor pi mipuate khawlna (um;BuD;uGif;) pen tu in a thakin kilampha ta a, Contract a sem Tg. Kham Sian Siam B.E (Civil), "Holy Land Company Limited" in tender ngah in lamlamta hi. Tg. Siampi pen No. 2, SHS, Tahan Sangpi zong a lam laitak hi a, Zomi sungah Engineer i neih thak ahih manin i lungdampha diak hi.\nVANMANG KIMU: Pa Dam Khen Piang Motor Cycle Licence laibu leh thautuithohna lailute kimu ahih man in, ZYA Zumah nong lakna dingin kong zasak uh hi


timestamp: atn

url: =Myanmar Lower House in “Letter Bomb” kidopding Warninng pia ~ ZD :: ZOMI DAILY\nposted on 4 February 2017 at 11:17 am Lomkholna: Myanmar, News, Sawltak\nKawlgam sungah “Letter Bomb” kidawm un ci’n “Myanmar Lower House” in Thursday ni in genkhia cih Irrawaddy pan kiza hi. National League for Democracy (NLD) ah Legal Advisor asem ahi U Ko Ni pen Sunday ni in Yangon International Airport ah kikaplum mawk a, tuakhitzawh gamsungah Security pen kihanciam mahmah cihzong Lower House in genkhia cihi.\nLower House ah “Information and Public Relations Department” makaipi asem ahi U Ko Ko Naing in agenkhiatna ah “Hihbang hunsung ah pilvangtak in omding kisam hi. Tuni Warning kapiaknop uhpen tua hipipen hi. Parliament sungah Security kiciantak in aomding nakpi in thupi hi. Banghanghiam cihleh kumpi ulian Officials leh Ministers tampi te sungtum pusuakden ahih manin, tuate Parliament ii Security abitding thupi mahmah cihi.\nTuaban ah “Letter Bomb” kici laikhak sungah Bomb kikoih omthei ahih manin, tuate bangcidan in kidopding cihzong genkhia hi.\nParliament sungah laikhak tuamtuam ki ngahden hi. Tuabangin laikhak aki ngahciangin Parliament Staff te’n hoihtak etcianding leh pilvangding thupi hi cihzong Ko Ko Naing in genkhia hi.\nLower House’s Rights Committee ah Secretary asem ahi Dr. Hla Moe inzong hihbangin gamsung Security khansakding hanciamna pen thukim mahmah ahihlam genkhia hi. Abeisa in Parliament sungah Security pen ki thupi ngaihsut lualo hi. Ahi zongin tu akipan hanciamtak in Security khauhsak mahmahding kisamta hi cih genkhia hi.\nDr. Hla Moe in agenbehna ah Kawlgam sung aom Lawmakers tepen pumpi sitkhuan omlo, Body Search kullo kici hi. Ahi zongin gamdang muntuamtuam ah Lawmakers tepen Security Check kibawl, Body Search kibawl in thusit thuak uhhi cihzong genkhia hi.\nRelated: Myanmar in Pakistan pan galvanleng leisawm in abawlnading vai kihona neihpih\nNaypyidaw aom Presidential Residence leh Parliament Compound pen akizompah hi a, tua munnihte ah palik te’n limtak in cingin Security ki khauhsak mahmah cihzong kiza hi. ZD Sawltak #zomidaily\nPrevious: “US Travel Ban” hangin Malaysia US Embassy mai ah lungphona kinei ~ ZD\nNext: Kawlgam sung TV Channel ngahtheiding Company 10 kiteelkhia ~ ZD


url: =Na Bukmun Khan In ~ Khat Thang :: ZOMI DAILY\nposted on 4 December 2014 at 9:05 am Lomkholna: Article, Khatthang\nNa Bukmun Khan In\nNi dang lai-in muvanlai-no melhoih nih Kumpi pa kiangah hong kipuak hi. Kumpi pa in zong hoih sa a hih manin a huang sung-a, singkung khat tungah a nasemte khawi sak hi. Nasemte in muvanlai-no nihte nisimin an le tui pia-in hoih takin hong khan suah uh hi. Muvanlai gel zong hong zualin tua singkung inn bangin hong nei uh hi.\nHun hong paipai-in, kum khat bang hong cin ciangin, muvanlaite hong gol sim ta hi. Sun hun simin muvanlai khat pen van sang dawnah leng denin khualmial ciang a Inn kumpipa huang singkung tungah hong ciahkik zel hi. Kumpipa in vasa khat bek lengin a dang vasa a len loh ciangin lung nuam lo a hih manin, a nasemte kiangah “hih vasa a lenna dingin vaihawm dihun” ci-in sawl hi.\nKumpipa nasemte a mipil thudotte in tua vasa tawi-in lawn to ta le-uh vasa leng tuan lo-in a singkung tungbek mahah hong tukik pahpah hi. Kumpipa in zong hi gam vasate zialetong a tel zaw deuh dingin khuata lam a om lokho mipa khat dot dingin sam sak hi. Zing khua hongvakin kumpipa hong khanglo hi. Kongvang neu panin hong khuadak leh muvanlai nih vantungah leng khawm hong gal muh hi. “Lokho-pa ka kiangah hong paipih un” ci-in a galkapte sam sak pah lian hi.\nLokho-pa kumpi-pa kiang hong tungin, zahtakna hong pia hi. Kumpi-pa in “Hih muvanlai bang ci bangin a leng sak zo na hi hiam?” cih hong dong pah hi. Lokho-pa in zong, kumpi-pa aw, na khansau ta hen, Hih vasa a len ding pen haksa peuhmah lo hi, a tuanna sing kung ka phuk sak leh leng pah vingveng hi, vasa in a tuanna singkung bekah a nungta thei ding kisa kha hi” ci-in dawng hi.\nEite mimal khat ciat zong Pasian in a sang dawnah leng zo dingin thupha hong piaksate I hi hi. Mihingte in I sep theihna tatak pen a lamdang, a nasia lua mahmah na hi gige hi. Ahi zongin, eite mun khat bekah tutuin i tualbialna sa sung bek ei tawh kisai I sa kha hi. Mihingte hihzawhna, sep zawhna pen mong nei lo zah dongin lamdang ahih lam phawk huai hi. Nuam I sakna, gualnopna, na khat pepeuh olno tak-a ngahnate bek-ah I kipingpavei manin a sangpi khantohna I mu kha kei hi.\nTua a hih teh, I tuanna I singkung phuak a kul leh phuk in, a sanna lamah lengin hong bawl Pasian minthang sak I suah ding I kihanthawn nuam hi.\nLeitungah mihau penpen khat a min nei ngei John D. Rockefeller in “Don’t be afraid to give up the good to go for the great” ci hi.\nA minthang vangvang Apple company co-founder le CEO zong ahi khawm Steve Jobs in “Stay Hungry. Stay Foolish” cih thugen minthang khat 2005 kumin Stanford University gen hi. A deihna ahih leh mun khat bek ah lungkim lo ding, nuam sa hilhial a na tualbialna panin lengkhia ding, pilna zon beh ding, kan beh ding, theih beh ding, a thak bawl beh ding, a sang zaw ah leng sawm den ding cihna ahi hi.\nAhi zongin leitungah hi bangin comfort zone pan a paikhia pen 3% bek kiom hi ki ci hi. 97% pen comfort zone sungah kitual bial a hi hi. 3% sung a om khate bek mah leitungah a lamdang takin khantohna, muhkhiatna thakte hong nei zo uh ahi hi. Khangthak Zomite zong a sang dawn-ah I len zawh ding I lunggulh mahmah hi.\nPrevious: Tulaai Leitung Thuthang Tuamtuam Updates Dec 3, 2014\nNext: Sia TT Lianno Malaysia hawhding\nMipilte thugen sim zelleng nuihza mahmahthei hiveh aw\nYangon Region sungah huihpi leh guahpi nawkna hangin inn 500 val kisiacip\nLai Siangtho etkakna leh etkak a kisapna ~ T. Sawmlian\nUS kumpi in Myanmar gammi 27 te puakkiksak takpi, Chin zong 7 kihel\nNisuh nipi panin sinding ~ K. Lang Kap\nZo Ngeina Church leh Community ah banghang in ki zangtheilo\nSia Dal Do Nang in hong nusia


url: =Dotna leh dawnna - TUNGZANG NEWS\nKong dot nop thu nih om hi.\nA khatna ah, kei pen ka kum 17 cing ta hi. Ka nuntaakna sungah a thupi pen a hi SPM Exams tukaal sungin a phi ding ka hi ta hi. Mite hong muhna ah kei pen lawm leh gual lakah laipil mahmah khat ka hi a, mailam ah na lianpi a sem thei dingin a kuamah peuh in hong hanthawn in hong lamen ciat uh hi. Ka innkuanpihte mahmah in zong mi mawkmawk lo ding dinmun ah hong koihkhin uh hi. Ahizongin kei mimal ngaihsutna lampan in tutung a ka laiphi ding uh pen kihtaakpi mah in ka kihta hi. Ka lungsim sungah lauhna leh patauhna bekbek om hi. Tua ahihman in lai zong ka sim thei kei a, a kullopi peuh ka buai niloh hi. ka lungkham mahmah hi. Bang cih ding ka hiam?\nAnihna ah, ka sangkahpih numei khat ka ngai sim khinkhian hi. Amah pen ka lawm kithuahpih den khat ahihi. Ka kithuah zawh uh kum nih a cing ding hi ta hi. Ahizongin tuni ciang dong amah ka itna kam tawh ka gen khia ngam nai kei a, ama hong tel siam theih dingin gamta luhek tawh zong ka kilang sak ngam kei hi. Cimawh mahmah ingh. Bang cih ding ka hiam?\nHaksatna a hih keileh thulian khat peuh ih tuah khak ciangin mi a tamzaw in tua haksatna zawhna in ih nuntaakna sungah a thupi mahmah dingin ki ngaihsun ciat hi. Gentehna in Mopawi bawlni, ta neih cilni, nasep kipat ni, mite ngah zawh loh nasep hoih en ih ngah ni cih bangte pen ei aa ding in thulianpi a hi hi. Ahizongin tua te pen ih nuntaakna sungah thu lianpi hi den sam lo hi. Hun khat ciangin thu lianpi a ih ngahihsut leh ih tuak khak hamsatna te hong veng lel hi. Na tuak khak thu hanga na lungkhamna pen hibang in kinawk to thei hi. A khatna ah nang a dingin Exam pen thupi mah hi. A khatna na ngahtoh zawh leh bel a thupi mahmah na hi dinga, ahizongin a khatna na ngah loh leltak hangin College leh University khempeuh ah kah thei lo ding cihna hi pah tuan lo hi. Exam ih cih in nang hihna taktak kilangsak lo a, a kilatsak zawk pen na Exam hun laitak a na phawk khak thute tam maw tam lo, maan maw maan lo cihte hiziau lel hi. Examna ah hoih tak lai na gelh theih lohna hangin na mailam nuntaakna bing cip ding cihna hi lo hi. Examna ah a khatna a ngahden zote bek mihau mipil leh mi lawhcing hi lo uh a, a ngah zolote zong a ngah zo dente sangin minuamsa leh mi lawhcing tampi kei ngiat in ka thei hi. Na laisim leh na Exam ding bek na ngaihsut den leh na lungkham lel ding hi. A dang tampi na lungsim hong khanglo sak thei leh ngaihsutna hoih tampi hong guan thei kimawlna leh movies tuamtuam om hi. Na laisim kawmkawm mah in tuate na pampaih loh ding thupi mahmah ding hi. Ahizongin sangnaupang khat na hihna tawh kizuiin na laisim na mangngilh suak lohna dingin nang leh nang na ki ukzawh hong kisam leuleu hi. Mite hong ngaihsutna mun na tung kei zongin na hihna khat peuhpeuh ah hanciam mahmah peuh lecin mi nuaiah om tuan lo ding hi teh.\nA nihna ah:\nSangnaupang khat na hihman in lawmngaih tawh na buai ding kong deih masa kei hi. Zi neih hun nailopi a lawmngaih neih pen a diakin sangnaupang ih hih lai takin nawngkai mahmah hi. Bangbang hileh haksatna na tuak laka khat ahihna tawh nong dot mah bangin kong dawng ding hi. Na it mahmah na lawmnu pen hoih tak kithuahpih in. Gamtat luhekna tawh na gen ngam loh itna kilangsak nuam na hih leh thupi hi. Bang hangin kum nih bang a kithuah khinsa na it na ngaih lam na lawmnu in tel zo nai lo hiam cih pen a ngaihsut huai thu khat ahihi. Gamtat luhekna tawh na itna kilangsak nuam na hih leh a lahkhiat dan na siam mahmah kul ding hi. Na siam kei leh na lawmnu in na lehlaak thei hi cih mangngilh kha kei in. Tua ahihman in na siam ngap kei leh nang ngiat in Facebook sung pan a hizongin Email sung pan ahihkei leh khanglui lai danin laikhak mah tawh na itna thugen in. Tua na kingap kei leh niangtui na dawn khop laitak un nang ngiat pau khia inla gen in. Tua hileh kitel pen dinga pasal vai mahmah ding hi.\n(Magazine sung khat pan ka laaksawn hi. )


url: =The Coffee Thread - Page 2 - Zombie Squad\nPost by LowKey » Tue Feb 09, 2016 5:30 am\nwee drop o' bush wrote: I don't like mochas, they're not good coffee or good hot chocolate\nPost by Shiloh » Tue Feb 09, 2016 10:40 am\nPost by wee drop o' bush » Tue Feb 09, 2016 12:26 pm\nPost by wee drop o' bush » Tue Feb 09, 2016 12:27 pm\nPost by ZombieGranny » Tue Feb 09, 2016 12:45 pm\nPost by duodecima » Tue Feb 09, 2016 8:52 pm\nPost by Shiloh » Wed Feb 10, 2016 11:36 pm\nPost by wee drop o' bush » Thu Feb 11, 2016 5:41 am\nPost by Shiloh » Thu Feb 11, 2016 11:01 am\nwee drop o' bush wrote: "Zesty, Milk-Chocolate, Graham Cracker" what the actual Fuck Shiloh?\nPost by ZombieGranny » Thu Feb 11, 2016 11:43 am\nPost by Shiloh » Thu Feb 11, 2016 11:56 am\nZombieGranny wrote: Coffee talk is like wine talk.\nPost by wee drop o' bush » Thu Feb 11, 2016 12:12 pm\nPost by stbob » Sat Apr 15, 2017 5:42 pm\nPost by Towanda » Sat Apr 15, 2017 7:21 pm\nPost by hondo » Sat Apr 15, 2017 8:34 pm\nPost by w3rdtoyamama » Sat Apr 15, 2017 9:20 pm


url: =Amplifier in Pasir Ris / Tampines | Electronics | Gumtree Classifieds Singapore\n"amplifier" in Electronics in Pasir Ris / Tampines\nAlert Filters: Electronics in Pasir Ris / Tampines (Keyword:"amplifier")\n[Fixed price - $499] YAMAHA INTEGRATED NETWORK AMPLIFIER (Demo Unit for 2 days) for Sale Strictly Self-Collect at • Item is at The Gale Condo (70 Flora Road near Changi Prison Link) • Postal Code : 506917 • WhatsApp only to 8748 8088 stating item & price Overview • Item is avail if you see this advert • Condition : Excellent (9.8/ ...\nYAMAHA INTEGRATED NETWORK AMPLIFIER for Sale Strictly Self-Collect at • Item is at The Gale Condo (70 Flora Road near Changi Prison Link) • Postal Code : 506917 • WhatsApp only to 8748 8088 stating item & price Overview • Item is avail if you see this advert • Condition : Excellent (9.8/10) • Used as display for an i ...\nFast deal for We Buy Spoilt Tv. PM me for details – whatsapp 93886565I am looking to buy back faulty / spoilt items- Television tv (LCD, Led, Plasma and smart tv)Samsung LG Panasonic Toshiba Sony Philips etc- Speakers / amplifier BMB Tannoy Nad Jamo Luxman mission Bose JBL etc Doorsteps collectionPm or whatsapp 9388 6565Tags faulty tv spoilt Tv . repair tv\nGet a daily alert with: Electronics in Pasir Ris / Tampines (Keyword:"amplifier")


url: =Minam le Lai – T. Sian Pum – Zomi Agape Church Inc\nMinam le Lai – T. Sian Pum\nZomi Agape Church Inc > Zomi Agape Church Blog > Agape Digest > AD01 > Minam le Lai – T. Sian Pum\nNovember 28, 2021 by Zomi Agape AD01, Agape Digest, Zolai\n“Simbeng zong kim citciat tangzang kiguan,” a cih paunak I neih mahbangin pawlpi mi mipil misiam tampi a om khawmkal pan Agape Digest sung, “ Zolai Sinna” cih thulu nuai ah thu kaikhawm dingin sungah kicinna bangmah aneilo kei vaipuakna nong piakna uh tawh kizui-in, tutung amasa pen suahsak dingin “Minam le Lai,” cih thu kong guanga, mailam ah Zolai sinna tawh kisai zom toto ding hihang.\nMinam le Lai pen khentuam theih hilo hi. Mi na om masa a, tua mi suanlekhakte tampi hong phak ciangin minam khat in hong om uh hi. Tua minamte in khat le khat kihona leh nate minlawhna na nei ciat uh a, tua pen Pau ahi hi. Tua paute ciamtehna dingin Lai hong piang ahi hi. Tua ahih manin Minam, Pau leh Lai cihte pen tuamkhen theih hilo hi. A awlmawhlo a omkhaphial zongin mi a I pian khit nungsangin Minam, Pau le Lai kineiciat ahi hi. Sia Do Khup in; “Pau tampi theihna pen pilna hi-a, ei pau theihlohna pen haina hi,” acih mah bangin mi a I pian khit nungsang in I minam hihna, Pau le Laite atheibek hilo in I zattheih ding ahi hi.\nMinam tawh kisai in pianna Pupi min tawh kilo minam a ommah bangin tenna munlemual min tawh kilo minam zong ki-om hi. Israel-te a Pupi uh Israel(Jacob) min tawh Jacob ta 12te suanlekhak khempeuh kisam/kilo uh hi. Tenna Mun le Mual min tawh kilo minam pen gentehna in; Tedim minam, Falam minam, Khalkha minam etc. cite ahi hi.\nI kammal Zopau bulphuh in en hile hang Zomite in Minam I cih pen Mi pan apiangte mah hizaw kha ding hi. Pu Zo I suanlekhakte ganhing singkung lopa na hisamlo in mihing mah a nahih man un eizong Israelte mahbang in Pu Zo I suaklekhakte peuhmah ZOMI a kilo/kisam I hi hi. Munlemual zui a kilawhna pen adiak in Kawlgam dinmun ah, gammite hong thupisimna uh ahihsangin “khenzak gawp in neusek a Ukcipna, ” (Divide and Rule policy) hizawkha ding hi.\nBanghang hiam cih leh Kawlgam ah khamtung gam danin Yangon miman, Mandalay minam, Pego minam etc. cih bang omsak hetlo napi un Zogam ah khuapi min teng minam min hong suaksak uh a, tua sungah en akee tampi kiphasak sawnsawn in I ki-ultungsak a, kilomkhat in minam lian ahi ding kimlai kikhenthang in a nengeng I kisuah hi.\n“Lai” le “Pau” pen tuam khentheih loh ahih hangin hih I zat “Lai”, hih le “Pau” azang tengbek Pu ZO Suan, Zomi cihna hituanlo hi. Ahizongin hih I zat Lai le Pau pen Zomite a dingin Topa hong piak “Pau le Lai,” hi-a, khangsawnte’n I puah, I zun, I zat ding ahihna a gennuam I hi hi.\n2.1. Tedim khua ah Zosuan sungpan pau awkaih tuamtuam azangte hong tenkhopkikna pan un pauthak khat hong pianga tua pen Tedim pau kici hi.\n2.2. Mangkang kumpi hong khan ciangin Ukpi tuamtuak ahi Sihzang Uk, Sukte Uk, Kamhau Uk, hih Uk thum teng gawmkhawm in Vuandok zum Tedim ah phut uh a hong ukna pan un Tedim mi cih hong piang hi.\n2.3. 1919 kum in Cope Topa in Tedim Vaundok Uk sunga om mite Sang Lai sin ding leh Lai siangtho teina dingin “Pau” mi kim in atheih, a zatkim theih pen ding hong kan hi. Zosuante sung pan in pau awkaih tuamtuam azang khua hausate Tedim Vaundok zumah samkhawm in kikupna aneihna uh pan in, Tedim Pau zat ding kithukim uh hi.\nTua thukimna tungtawn in Cope Topa’n Tedim Pau in Lai hong bawlsak hi. Tua lai tawh Sang Lai sin ding hong bawlsak in hong sinsak a, Lai siangtho zong hong teisak hi. Tua Tedim pau zanga kibawl Lai pen, “Zo Lai,” kici a, tua lai tawh kigelh pau pen, “ Zo Pau,” kici hi.\nMinam leh lai tawh kisai in Zomite sungah thu sutzia, pau le lai zatdan atuamtuam omkha mah ding hi. Ahizongin PU ZO suan ZOMIte sung pan Pau awkaih tuamtuam akigawmkhawm Pauthak khat hong piankhia cih pen a piandang thukhat ahi hi. Bekthamlo in PU ZO suan Zomite sungpan in awkaih tuamtuam a zangte Cope Topa tawh kikumkawm uh a, pau dang a-upa zaw tampi om himah leh apiangtawm pau khat taangkam (common language) a zat ding akithukim uhzong thu ladang ahih banah alamdang phadiak pen in Zo Pau, Zo Lai pen Lungdamna Gospel thu tungtawn a hong luangkhia pau le lai ahihna ahi hi.\nTua ahih manin Zo Pau, Zo Lai I cih pen Pu Zo Suan pau awkaih tuamtuam azang Zomi Pulepate in pautaang/ taangkam (common language) ding a athukim uh Pau le Lai ahih manin Gam leh Minam a it aveite in puah in, zun in I zat ding ahi hi. Tu a mah bangin Zo Pau, Zo Lai I cih pen Pu Zo suan pau awkaih tuamtuam azangte tungah Lungdam Gospel tungtawn a hong luangkhia Pau le Lai ahih manin Zomi piangthakte in I puah, I zun, I zat ding ahi hi.\nEtkhak laibute :\n* 1. Tedim BEHS No.1, Golden Jubilee Magazine\n* 2. Zomi Christian kum 100 mual suang\n* 3. Dr. Mang Do Thang (online)\nAgape Digest, Agape Digest 001, T. Sian Pum, Zolai


url: =Matupi Cangbong Pilnam rhoek tah Pang nah ol - MATUPI TIMES OLTHANG\nFebruaey25, 2020; Matupi kho puei khui kah tui cak tah kaisiyung lam kaloh tui ayet koek aloh tih pilnam loh acak la om. Tekah akhui ah Cangbong vang tah tui ayol dong ah Vuitu kho ngan kah tui te Shwe yi Ngwe Yi loh aloh pah. Tebueng mueh la Ngalaeng kho kah khoi tui Tui te khaw Tingsihta Company loh loh tih cak la om.\nTekah tui te ta hae atah Phanaeng neh Ngalaeng lak lo ah Matupi District yung thai neh im (5) sasak dong ah tui te imsak naham la tui akhah uh. Tekah akawng dong ah Cangbong khoboei Pa Rhing Toi neh PA Thang Cing neh ahui rhoek loh Matupi cangbong vang ah ngai hlih phoe ham la cai uh. Tedong ah Tui he hampit upawt mako atina uh. Tevaeng ah Chin Mangpa Sai Lian Loi loh athui pah tah Imsak vaeng ah tui lai naham estimate om pawh. Tedong ah Imlo aloe coeng angaih dong ah tui te khap u coi ni. Tedong ah nayak ming athae mako tila athu pah.\nTekah tui adang nathai ham la Tuiloh naham la Ting 2900 koep kam paek uh. Tedong ah tui teni arhai atah aloe la koep loh ham thui uthae. Athae bueng sai u boeh. Ngaihlih naphoe ukoi nih imsak pawt ham la om mai coeng ta. Tetaya nangaih u ngai.\nTekah akawng dong ah Matupi GAD officer, Municiple bibi kung rhoek, Khonu khopa rhoek neh hlang noe rhoek loh Banaeng kah tui asawt uh. Tekah tui pahnih (2) he n’lo koi nih Pipe 2 inch dong ah bae ni. Tedong ah tekah tui loh ham te tahae ah ol puei la athui uh. Khohal angawn tah tui he rhoeh hlan. Lem Ru ( Bunglong) tui he n’loh daeng ani tui he a rhoeh pawn eh.Tui om pawh, hmai a om pawt dong ah District officer rhoek tah siyung imkawt ah om uh. Tui he ayet ngai loh alai uh.\nBe the first to comment on "Matupi Cangbong Pilnam rhoek tah Pang nah ol"


url: =MY STORY- The Rebel: Book Review: Tangthupha gen a ka kalsuannate leh revivals\nBook Review: Tangthupha gen a ka kalsuannate leh revivals\nA gelh: Pum Za Thang Tombing\nFirst Edition: October 2018; price Rs.150/-\nRev. Pum Za Thang Tombing in Topa’ tangthupha gendia a kipat (March 1969) zawh kum 50 cinna hun a Topa’n a zatkhak sam dan leh tua tungtawn a gahsuahte a' niteng laibu (diary) pansan a bawl laibu ahi. EBCC a dia Revival masa thu zong ahi.\nMi masa pastor P K Englian, Upa Suakhnun, Evan. Zamlian leh Evan. G. Thonzakham te tawh Topa’n amau tungtawn a asepkhiat thupitak amuh theih hi. Theihtuak mahmah, Biakna a I mi masate; Nengzachin leh S T Hau Go thu zong a om hi. Tualo in amah leh khovel a Evangelist minthang Billy Graham thu zong a gelh hi.\nA belh Topa’ piina tawh kisai suina ahihna ah ‘Aman honpi’ a cih tawh a kituak mahmah. Lamka a dia khua poimoh Bungmual, Pearsonmun hi in Chiengkonpang a cialpi nasa leh lawhcingtak a bawldan. Banah PNC & Boys Scout kiphuhkhiatna, Saptuam lamah BCM & CBA kiphuahkhiatna leh Paite puandum piankhiatna khua ahi Tangnuam khua ah cialpi abawlna zong a gelh hi.\nSiit leh khentuam neilo in Myanmar hi in India gamah micih kiangah (Simte kual, Gangte kual etc.) cialpi ava bawl hi. Mizogam buailai in Jail tangkha, Topa’n Ama a dia pangte humbit ahihna a kilang mahmah. A thugen tungtawn in miten I Topa’ hotdamna mu kia hilo mimal hi in khua tuamtuamte kilemna a tun cih amuhtheih hi. A cialpi bawlten a kiim a paam a khua teng a zelhsuak jel dan muh in a om hi.\nRevival thu I sim ciang in, va telkhak uthuai na mai jen e! kici ahihna ah tua hunlai bang a phattuampih theisam ding in khenpi khat mahmah a gelh hi.\nPasian mizat leh mi manpha ahi cih a kician mahmah. Ahi a, I gam buaina tawh kisai Topa ah ngaihdam kingettuah a damna omsun ahi cih zillai muhtheih ahi. Tangthupha tawh kisai khanlohna thak a hong tun a lunggulhhuai mahmah.\nNidanglai thu leh tangthupha thehzakna thu tampi telkha ahihman in lei tuak, sim tuak leh kep tuak mahmah laibu ahi.\nPosted by thehistorysofar at 21:34


url: =Family in Hiding (2006) - Official HD Trailer\nFamily in Hiding Trailer (2006)\n06 August 2006 90 mins\nWatch the official Family in Hiding 2006 trailer in HD below or find more Family in Hiding videos on Vidimovie.\nBrenda Strong as Carol Peterson\nElyse Levesque as Alicia Peterson\nHrothgar Mathews as Nahanee\nJerry Wasserman as Cloninger\nBrett Dier as Matt Peterson\nRaoul Ganeev as Migikovski\nPaul Bittante as Molina\nDale Wilson as Watkins\nBen Cotton as Travis\nChristopher Jacot as Brian\nJames Kearns Writer\nRob Lycar Line Producer\nPeter Allen Original Music Composer\nAlternative movies trailers for Family in Hiding\nMore movie trailers, teasers, and clips from Family in Hiding:\nFamily in Hiding - Official Trailer\nAfter witnessing the murder of an anti-drug District Attorney Carol Peterson's life is turned upside down. With one of the nation's most ruthless drug kingpins ...\nFamily in Hiding 2006 Full Movie HD Up SCR\nWATCH In HD NOW 2006 Family in Hiding ▻+[]]+◅ "A woman witnesses the murder of a prosecutor by a criminal he is trying to convict.\nHave you watched Family in Hiding yet? What did you think about it?\nArtwork, screen shots, trailers and other imagery is © 2006 Insight Film Studios, Johnson Production Group.


url: =PASIAN LEH A THUCIAM l8 | Dam Mang\nLESSON 8: November 16- 22\nPASIAN LEH A THUCIAM\nSabbath Nitaklam November 16\nTUKAALSUNG SIMDING: Neh. 10: 1-29; Pian. 4: 8- 19; Heb. 13: 20; Joshua 24; Neh. 10: 30- 39; Heb. 8: 1- 17.\nKAMNGAH: “Hih thute khempeuh hangin akip thuciam khat bawlin, lai in kagelh uh a, ka uliante uh, ka Levi mite uhleh ka siampite unzong, tualai tun- gah aminuh gelh uhhi; Pasian biakinn kinlo in I omkei ding uhhi.” (Neh.9:38; 10:39).\nLai Siangtho in “thuciam” a cihcih bang aci nuam hiam? Abaih penpen in gen leng, Pasian in amite tawh kilemna thuci- am bawl hi ziau hi. “Note in kamite nahi uh a, Keimah note Pa- sian ka hihi” hongci hi.Tanglai in mipite leh makaite kikaalah kilemna thuciamna bawl ngiatngiat uhhi. Hih thuciamte in langnih tuak adingin a manpha mahmah hi. Makai te’n mipi dawm mahmah ding, khit ciang in, mipi lampan zong makaite tungah phiangsiah pia ding hi.\nPasian tawh thuciamna pen tuabang hizawlo leuleu hi. Pa- sian in bang mahmah ngen hetlo a, mihingte’n thumaan zokei phial mahleh zong, Amah thumaan denden tawntung hi. Thu- pha leh samsiatna bekmah koihsak a, haksatna khat peu- hpeuh a tuakuh ciangin, thuciam palsat ahihlamuh kiphawk pan uhhi.\nTukaal sungtengin, Nehemiah 10 sunga om, Israelte leh Pasian ki thuciamna a bawlthak kikna leh tangthu sungah, thuciamna bawlna in bangzah thupi cihte sin ding hihang.\nNehemiah 10:1-29 simin. Neh. 9:36-38 simna tawh nalungsim thaksuaksak in). Kua in hih thuciamna bawl a, banghangin amaute in thukimpih uh hiam?\nMakaite bekmah in lungkim letmatthuh hiphial mahleh, “mipi khempeuh” in “Topa thupiakna khempeuh, ama ngeinate leh athukhamte zuih dinguh thuciamna abawl uhhi (Neh. 10:28,29). Pasian tawh thuciam abawlnopna bang thupisa hi dinguh hiam? Tua thu theihtheih nadingin akipatcil in Lai Siangtho thuciam omzia theih kul ding hi.\nPasianin, mawhnei mite tawh akizop theih nadingin, thuci- am hongpia ahih manin thupi hi. Mipite’n zong Pasian tungah ki-aapnopna aneih leh neihloh hong lak hi. Piancil 1 leh 2 sung piansakna tangthu in, Pasian leh mimasa tegel, amau gel kikal kizopna kisia cih hong lak hi. Mawhna honglut ciangin kizopna khempeuh kitat mang hi. Mawhna in piansakna a suksiat banah sihna zong hong piangsak lai hi.\nCain in siatna ateel ciangin (Pian. 4: 8-19), Adam khang simna pen, thumaan a teel Seth (Pian. 5: 3-24) tungah hong tu hi. Cain khangpen Adam pan khang sagihna Lamech hundong picing mahmah in, Lamech in zi tampi neih hongphuang (Pian. 4: 17- 19) hi. Cain suanleh khakte lak ah gitlohna leh langdo- na lian mahmah ahih manin, thumaan Seth suan leh khak adingin lauhuai mahmah hi. Seth suanleh khak Adam pan khang sagihna pen “Pasian tawh a tonkhawm” vantungah lak- tohpa Enoch (Pian. 5: 24) a hihi.\nLeitungin Pasian a pom sangin, siatna pomzawtham ahih manun, gumpa hong piantheih na’ng innkuan khat zong omlo dektak phialin, mite’n siatna teelzaw uh a, thumaanmi tawmpha mahmah hi. Tua ciangin Pasian in tuiciin tungsak in susia hi. Tuiciin zong piansak sate suksiatna mah ahih hang, Pasian bawlsa mihing suksiat teng a susiakik hibek hi (Pian. 6: 11- 13).\nMawhna in a suksiat zawhna thahatna naciamkha ngei hiam? Mawhna a zozo thahatna khatbek omhi; tua bang hi a, koici ngahtheih ding hiam?\nTANGTHU SUNGAH THUCIAMNATE\nTuiciin khitciangin, Pasianin, Noah leh asuan akhakte zangin leitung panpha kik hi.Thuciam mah zangin kizopna zongkik hi. Pasian leh mite kikaal thuciamna sagihvei bang Lai Siangtho in ciamteh hi.\nThuciam Khatna -Adam (Pian. 1- 3)\nThuciam Nihna -Noah (Pian. 6- 9)\nThuciam Thumna -Abraham (Pian.12:1-3)\nThuciam Liina -Sinai Thuciam (Pai.19 – 24)\nThuciam Ngana-Phinehas (Gam. 25:10-13)\nThuciam Gukna -David (2 Sam. 7:5- 16)\nThuciam Sagihna -Thuciam Thak (Jer. 31:31-34)\nPian. 9: 16; 17: 7; Isa. 55: 3; Heb. 13: 20 cihte simkaak in. Tawntung thuciam acihteh akhiatna bang hiam?\nLai Siangtho sungah “tawntung thuciam” sawmleh gukvei omhi. Tuate lakpan sawmleh thumvei tepen, Abraham, Sinai ah Israelte leh David tawh kisai thuciamte ahi hi. Tua thuci- amte khatsim in akiciam ngiatngiat ahihhang, tawntung thuci- am ahi hi. Piancil 3: 15 sungah lungdamthu hong pulakkhia a, Lai Siangtho in zong pulak suksuk in, tawntung thuciam mah hong suak hi. Tua thuciamte khatsimin, ki itna thuciam hi a, gupkhiatna geelna sungah kitelphadiak mahmah hi. Thuciam lui leh a thakte gelsungah thuciamnate akibang ahi hi.\n1. Sianthona: “Amaute sungah ka thukham kakoih dinga, amaute’ lungtang tungah kagelh dinghi” (Jer. 31: 33; Heb. 8: 10 simkaak in).\n2. Leptuahna: “Amaute Pasian kahi ding a, amaute in keima mite ahi ding uhhi” (Jer. 31: 33 leh Heb. 8: 10).\n3. Mission nasep: “Kuamah in midangte leh a sanggamte kiangah ‘Topa thei un’ ci in akihilh nawnkei dinghi. Amaute a lianpen panin aneupen dongin kei hongthei ding uhhi” (Jer. 31: 34 leh Heb. 8: 11).\n4. Siansuahna: “Amau khialhna te ka maisak ding a, amawhnate zong phawkin kanei nawnkei dinghi” (Jer. 31: 34 leh Heb. 8: 12).\nLai Siangtho siamte in, Hittites tetawh thuciam bawlna tungtawnin, thuciam bawldaan teltuak phadiak uhhi. Mi- nam khat peuhpeuh amau’ ngeina tungtawnin a teltheih dingun Pasian in hopih hi ci uhhi.\nIsraelte tawh abawl thuciamte sungah: thumasa (Pasian kua cih theihna), a khang tangthu (akizopna masate), thuci- am ding thuteng; thupha leh samsiatna; teci te, theihpih na cihbangin kihelsuk diudeu hi. Mihingte’n atheihtel mahmah thute mah zangin, Pasian in kizopna hong bawl hi. Thuhilhkikna laibu in thuciamna vive hi a, Pasian in amite tawh kizopna thak a bawlpihnaahi hi.\nTua thuciamna sungah: 1. thumasa (Thkna. 1: 1-5), 2. Khang Tangthu (Thkna. 1:6 – 4:43); 3. Thuciam dingteng hilhcian- na (Thkna. 4: 44 – 26:19); 4. Thupha leh Samsiatna (Thkna. 27-30) 5. Teci te (Thkna. 30:19); 6. Vaihawmna tuam vilvel (Thukna. 31: 9- 13).\nJoshua 24 simin. Tualai a thuciamna koici bang daan hiam?\nThuciamna thaksuaksakna mah ahi hi.Thumasa in “Keimah Israelte’Topa Pasian” (Joshua 24: 2) cihi.Tua teh, Joshua in, khangtangthu suutsuk in, abeisa a gamtatna teng phawkkiksak hi (Joshua 24: 2-13).Tua khitteh kam kiciam dingteng suut hi (Josh. 24: 14, 15, 23); azom thupha leh samsiatna teng suut (Josh. 24: 19, 20); Teci teng laksuk (Josh. 24: 22, 27); atawpna ah atuam vilvel vaihawmsakna (Josh. 24: 25, 26) cih bangin bawl uhhi.\nJoshua 24: 15 simin. Eite zatpah theihding bang thu- khun namu hiam?\nNehemiah 10: 30- 39simin. Thuciam a bawlphat lai in Is- rael mite’n bangthu 4 teng kamciam uhhiam?\nMipite in a nuai a bangin kamciam pia uhhi:\n1. Mi namdang tawh kitengzau lo ding (milim biakna lam hongtun thei)\n2. Sabbath ni hoihtak siangthosak ding (inn nasep semlo ding)\n3. Mizawng cimawhte khualna in leiba maisak kum leh Sabbath kum hoihtak zang ding.\n4. Sum leh paai, tha leh ngal, anpal, ta masa, gah masa leh sawm a khat tawh Biakinnpi panpih ding.\nKhatna pan thumna dongpen, innkuanvai, leibavai, Pasian leh Sabbath tawh kisai thute hi a, anunungpen bel (Neh. 10: 32- 39) Biakinn leh anasep vaite ahi hi. Mipite a dingin bel, thuciam kiplet ding bek hi a, mimal khatleh khat ahi a, Pasian tawh ahi zongin kizopsiam ding deihna ahi hi. Thuciamna kiplet tawntung zokei phial mahleh zong, thumaan thutak in amaute huzaap tawntung ding cih deihna ahi hi. Israel mipite in thumaan lampi zui uh hileh, amau tun nopna mun ading akigingsa hipah uhhi. Pasian tawh tonkhawm in, Sabbath thupi bawl in, biakinnpi kemcing peuhmah le uh, a tunnopna munlam maingat hipah uhhi.\nMi tampi takte in, a kamciamnate uh lenkip khalo uhhi. Pawlkhat te’n bel lenkip saam uhhi. Pasian huhna leh, amah bulphuhna in, lampi maan tungah hong paikipsak ding hi.\n“Khentatna diktak naneih nakleh, nanuntak buppi hong kikhel ding hi. Na lungsim Khazih pumpiak lecin, a sangzaw vangliatna nang a hiding hi. Tua vangliatna in nang hong ding- kipsak ding a, Pasian tungah a tawntung ki aap lecin nun- takna thak, upna nungta nanei ding hi” EGWhite, Steps to Christ, laimai 48.\nHihte nangah theihna ding panin, bangin, Nang, hong kai- ton hiam?\nNehemiah 10: 32- 39 enkikin.Biakbuk zehte in Israelte adingin banghangin thupi hiam? “Pasian’ biakinnpi awlmawhlo in ka omkei ding uhhi ciliang uhhi” (Neh. 10: 39). I upna khempeuh khuikhopna dingin banghangin tua biakbuk phamawh hiam? (Hebrew 8: 1- 7 enlai in).\nBiakinnpi awlmawh dingin Israelte’n kamciam pia uhhi. Mitawmno khat hi uha, siahpiak zong han mahmah kawmkal ah, a neih zahzah sungpan, thum a khat peuhmah biakinnpi nasepna dingin piak ding thukim uhhi. Kidon man hilozaw, thukham ombang in, akisam zah sang tamzaw piaktuak cih mu uhhi. Kipawlkhop nalo tawh tua biakinnpi nasepna tang- tung zolo ding cih thei uh a, biaknatau tungah meikuang sak tawntung dingin, innkuanzui in kiseh uhhi.\nGahmasa, tamasa, sawm a khat leh sumpite pen, biakinn vai a nasemte, siampi teleh Levi mite ading hingiat hi. Sawm a khat khempeuh Levi mite kipia ding hi. Tamasa peuhmah sumtawh kitanh ding a, tua sum Levi mite ading hi.Levi mite’ sawm a khat zong siampite kipia leuleu ding hi. Biakinnpi in Israel mipite’ laigilpi ahi hi. Nebuchadnezer in zong, Israel a suksiatlai in, amau upna laigilpi ahi tua biakinnpi mah susia in a sianthona khempeuh puakhia pah hi.\nBiakinnpi hoihtakin na asep ciangin, tuuno khat gawhna tawh a minam buppi’ mawhnakhempeuh sawp-siangna in, khalam thathak ngahsak den uhhi. Singlam-tehtungah Zeisu hong sihna zong tuamah ahihi (Rom. 5:5-10). Kumkhat in khatvei ta Mawh Thoih Ni omzel ahih manin, Pasianin, siatnapan suahtak na’ng lampi gelsak ahihlam phawkthei uh- hi. Biakinnpi zeh leh nasep khempeuhin, gupkhiatna geelna khempeuh limpua hi a, zai lua mahmah ahih manin, Pasian in gupkhiat nading a geeldaante khempeuh a zaizaw in hong mu- sak hi.\n“Zeisu in mawhneite a honkhia dingin leitungah hongpai hi cih thumaan hi a, a uphuai a sanhuai thumaan ahi hi. Kei- mah zong tua mawhnei te lakah a mawhphabel ka hihi” (1Tim. 1: 15). Paul in bang lametna nei naci a, eite’n zong bang lamet- na inei thei ding hiam?\nNGAIHSUT BEH DING: EGWhite. Steps to Christlaimai 43-48, “Consecration” cih thulusimin.\n“Biakinnpi sung nasepna khempeuh khennih in kikhen a: siampite in siangtho munah nisimin nasem uh; siampilianpa in, siangthobel munah kumkhat khatveibek mawhthoihna bawlin biakinn siansuah hi. Nisimin mawhnei peuhpeuh hongpai in, gangawh sano lutungah akhut ngaa in, amawhna teng suutsukin, mawh neilopa tungah suanh hi. Tua gan tualai ah kigo hi. Paul in ‘sisan luanglo in mawh maisakna omtheilo’cihi (Hebrew 9: 22). ‘Pumpi nuntakna pen sisungah om hi’ (Siampi 17: 11). Pasian’ thukham a palsat peuhmah a nuntakna in sawng hi. Ama’ aiawh akigo gansi in amawhnate puaksak in, siampipa in siangtho munah paipih a, siangtho- mun leh siangthobel mun kidaalna puankhai tungah theh hi. Tuabangin mawhna khempeuh biakinn sungah kikhol hi. Mun khatkhat ah tua sisan, siangtho munah ki paipihlo lel in, si- ampite’n tua gangawhsa a neksak lelhun zong omhi. ‘Pasian in mipite mawhna hang akigo sapen note nek dingin hong piaksa hi’ (Siampi 10: 17) cihi.” (EGWhite, The Great Controversy laimai 418).\n1. Na kamciamsa napicin saknop mahmah khat apalsat in ki ngaihsun in. Tuabang nakhialh kikloh nadingin bangin hong huhthei dingin na umhiam?\n2. Thuciamna icih in kizopna a kipsakna hi. Pasian tawh ki thuciamna palsat mahleng, Amah hong thumaan vevelai hi. Pasian’ hoihna leh thumaanna teltheihna in, Amah tawh akinaizaw kizopna neihtheih nadingin hong bangci huhthei ding hiam?\n3. Thuciamthak sungah bangtanvei thuciam ipalsat hiam cih simkik in (Luka 22:20; Heb.8:13;9:15). Gupkhiat- na’ng ngiimnate theitel a, Zeisu’ sisan in “thuciam- thak” sungah mawh maisak nading hong kamciamte theihtel ding bangzah in thupi nasa hiam?\nTaggedlesson 8 4q19zokam ssl\nPrevious Article ခြင့္လႊတ္တတ္ေသာအကြ်ႏု္ပ္တို႔၏ဘုရားသခင္ l7\nNext Article PATHIAN LEH THUTHLUNG l8


url: =A haivai Interview ~ Zomi Quavadis :: ZOMI DAILY\nposted on 7 September 2018 at 8:33 pm Lomkholna: News, ZomiQuavadis\nMizote ciamnuih khat ka ciapteh pen “Aizawl pan nai 4 sung paina Kala gamah minit 5 a va zinsuk pakte in Mizo pau leh Mizo dan hong mangngilh pah uh hi” ci uh hi. “Haivai lua” ci uh hi.\nUSA ah a zin khempeuh pen a omsate in “Zogam leh USA bang kilamdangsa na hiam?” ciin dong tangtang uh hi. A dongte haisa ingh. Muhna khempeuh a kilamdanna hipah lel hi.\nA dongte zong USA a tun zawh uh kum tam nai het lo ding hi. Zogam dinmun leh Zomite nuntakzia a kilamdanzia pen amau telzaw ding uh hi. Hih dotna te pen Trump in dong leh kilawmzaw hi. A dawngte zong haisa ingh, “Gen suk pah luapluap sim pian! Kei hileng, “US leh Zogam a kilamdanna pen kei sangin no telzaw nuteh” ci ziau ning.\nUS ah a va zinte in innlam hong ciah uh ciangin thugen khuan kipia a, “Zomite bel haisa lua ingh” ci pah dep nuam uh hi. Haivai lua! US mikaangte ih etteh theih ding tua teng hi ci thei uleh kikhantoh lawh zaw ding hi.\nNa Pasian kua hiam?\nNa pawlpi in Music van hoih a neih loh manin na pawlpi na taai san leh… na Pasian kua hiam?\nNa pawlpi syate thugen a siam loh manun na pawlpi na taaisan leh…. na Pasiang kua hiam?\nNa pawlpi sungah lasiam a om loh manin na pawlpi na taaisan leh…. na Pasian kua hiam?\nNa pawlpi biakinn a hoih loh manin na pawlpi na taaisan leh… na Pasian kua hiam?\nNa pawlpi sungah na beh na phung, na meltheih, na lawm na gual a om loh manin na pawlpi na taaisan leh… na Pasian kua hiam?\nNa pawlpi sungah khangno tawm in na khangual a om loh manin na pawlpi na taaisan leh…. na Pasian kua hiam?\nMore: John Ramirez (Satan biakna pan aki khelpa) in Interview ah agenkhiat thute\nLungngai phapha in. Na pawlpi ah nuam na sakna manin kip ken la, kicingh na saklohna hangin taaisan kei in. Na Pasian tel inla, na Upna tel in. Lungsim takpi tawh thumaan kan in thungen in, Pasian in lam hong lak ding hi. Zomi Quavadis\nPrevious: Kimakaihna thak ah & Leadership Crisis ~ Pau Khat Suan\nNext: Hun na zangthei hiam? ~ Tdkhen


url: =LESSON 7 ( NOV.11 – 17 ) MAWHNA ZAWHNA ~ MUC\nLESSON 7 ( NOV.11 – 17 ) MAWHNA ZAWHNA\nAdmin 8:13:00 PM Articles, Sabbath School Lesson\nLESSON 7 NOV.11 – 17\nTU KAAL SUNG SIM DING: Romans 6; 1John 1: 8 – 2: 1.\nKAMNGAH: “Thukham nuai-ah om loin hehpihna nuai-ah om na hih man un mawhna in note a hong uk kei ding hi.” Romans 6:14.\nGamtat hoih in hong honkhia thei lo ahih leh gamtat hoih kisam nawn diam? Bang hangin mawhna tawh nungta lo i hiam? Romans 6 in hih thu tawh kisai hong hilh hi. Paul in Khristian nuntakna ah siantho-na i cih in mawhna zawhzawhna le Khrih zia le tong kilaksak nunzia hi, ci-in hong hilh hi. Roman sungah ‘siantho-na’ cih kammal nih vei bek kigelh hi (Rom. 6:19, 22). Greek laimal “hagiasmos” kici hi. Lai Siangtho sungah ‘kisiansuah’ ‘kisiangsak un’ cih ciangin a khiatna in Pasian tungah ‘ki-ap’ding cihna hi. Tua hi-in Khrih in hong siangsak hi, cih ciangin a beisa thu pulaak hi; gentehna-in “A hong siantho-sak mi khempeuh’(Sawl. 20: 32). Pasian in a sianthosak mite Ama tungah a ki-ap mite hi. Ahi zongin Lai Siangtho in siantho-na hong hilh ciangin i nuntak buppi huam hi.\nTu kaal sung i kikup ding thu in a kitelkhial mahmah thu: upna tawh hotkhiat ngah cih thu – Zeisu’ hotkhiat mi khat ii nunna ah mawhna tungah zawhna kamciam thute i en ding hi.\nMAWHNA A TAMNA MUNAH\n“Tua thamlo-in thupalsatna a khan nadingin thukham hong lutbeh hi. Ahi zongin mawhna a khan ciangin hehpihna a khang zaw sem hi” (Romans 5: 20). Bang zahin mawhin siatna tawh kidim mi khat tungah Pasian hehpihna kicing hi. Mimal khat ciat aa dingin, a diakdiakin mawhna lianlua bangci bangin mawhmai zo ding a ci mite aa dingin lametna lianpi hi lo hiam! Mawhna in sihna hong tun hi. Pasian hong hehpihna in sihna pan hong khahkhia-in nuntak tawntungna hong pia hi (Romans 5: 21).\nRomans 6: 1 sim in. Paul in bang hong hilh hiam? Koi bangin Romans 6: 2-11 tawh kizom hiam?\nPaul in diktang khin mi khat in mawhna sungah nungta dingin kilawm nawnlo hi, ci’n hong hilh hi. Bang hang hiam cihleh mawhna-ah misi bang i hi hi, ci-in Paul in pulaak masa hi. Tua khitteh a gennop thu pulaak hi. Tui sungah kiphumna in ‘mihing nunlui,’ mawhna sungah nuntakna a bei-na limcing hi. Bang si hiam? Mawhna ah gamtang lo cihna hi. Mawhna sungah nuntakna in si ahih manin mawhna tawh a nungta nawn lo nunna pulaak hi. Romans 6 sungah mawhna pen sila-te tungah ukna nei, to bangin kipulaak hi. Tui sung pan i pusuahkhiat in nunna thak tawh nuntakna limcing hi; mawhna sila pan suakta cihna hi. Khrih in mawhnei khempeuh aa dingin khat vei hong si khin hi. Ahi zongin tu-in nungta tawntung hi. Khristian khat in mawhna ah si-in, mawhna sungah nungta ding hi nawn lo hi. Tuiphum khin Khriatian khat in tui sung pan i pusuah bangin mawhna hong ukcipna pan thakhatin i suakta kei hi. Mawhna ukcip pan a suakta mi in mawhna do nawn lo hi, cihna hi lo hi.\n“Mawhna ah a si i hi hi. Pasian aa dingin a nungta i hi hi. Mawhna tawh i kipelh theih loh hangin cilesa deihna, mawhzolna zui lo-in a nungta i hi hi. Bang bang hi taleh leitung nuntakna a bei mateng mawhna tawh kipelh thei ding kuamah om lo hi. “ Bang hang hiam cihleh ci le sa lunggulhna in Kha Siangtho deihna tawh kituak lo a, Kha Siangtho deihna in ci le sa lunggulhna tawh kituak lo hi. Na gamtat nop bangun na gamtat theihloh nadingun tua nihte khat le khat a kilehbulh den hi.” Gal. 5:17. Tua hi-in sawltakte le mi siangthote in mawhmai nget ding kisam a, i pumpi in leivui suakin sihna pan a si thei nawnlo vangliatna tawh kidim pumpi dingin sihna pan a thokik pumpi i ngah masiah ci le sa deihna i nawkkha den ding hi.” Martin Luther, Commentary on Romans, 100.\nMAWHNA IN A HONG UKCIPTEH\nRomans 6: 12 sim in. Bang in hong uk hiam?\nKumpi khat in ukna a neih bangin mawhna in eite hong uk hi. Greek laimalin 'uk' cih kammal a khiatna in ‘kumpi bangin ukna nei’ cihna hi. Mawhna in i pumpi, gamtat luheek hong uk nuam hi. Paul in “mawhna ki-uk sak kei un” a cihteh diktang khin mi khat in a nuntakna a uk nuam mawhna nial thei hi, cih pulaak hi. Hih mun ah khensatna kisam hi. Lungsim takpi tawh khensatna, utna lungsim kisam hi. Mihing in deihtel thei hi. Khentat thei hi.\nA nunzia khempeuh in khentatna tungah kinga hi. Pasian in deihtelna hong guan hi; mihing in tua deihtelna a zatsiam ding kisam hi. Na lungtang na khel thei kei hi. Na lungtang deihna khempeuh Pasian na pia zo kei hi. Ahi zongin Ama nasem dingin na khentat thei hi. Ama tung i lungsim khempeuh i pia thei hi. Tua bangin a ki-ap mi sunga Topa deihna tangtung ding hi. Kha\nSiangtho in tua bang mi nuntakna khempeuh uk hi. Na deihna khempeuh, na ngaihsutna, na lungsim khempeuh in Amah mitsuan ding hi.” Ellen G. White, Steps to Christ, 47.\nCi le sa deihna cih kammal in na hoih deihna zong hi thei hi. Mawhna in hong uk leh a hoih lo deihna zong hi thei hi. Mihing tha le ngal bek tawh hi leh tua deihna in siatna manawh hi. Mawhna in siatna bek hong tun ding a, siatna in pha zo hi, cih nei lo hi. Upna tawh a hong kipia zawhna kamciamte i pom tak ciangin mawhna in hong uk thei nawn lo ding hi. Tua hi-in Romans 6: 12 sung a om thute mah bangin a kituiphum mi in Pasian aa dingin a nungta mi suak hi. Tua nunna thak in Pasian tungah kinga hi. Tua bang mi in Pasian aa dingin nungta, nasem, Ama deih nate sem ahih manin mawhna in uk nawn lo hi. Khrih tungtawnin Pasian aa dingin a nungta mi hong suak hi.”\nDeihtelna tawh kisai Ellen G. White gen thute ngaihsun in. Khentatna nei thei mihing in a sia, a pha, thuman, thu zuau, Khrih ahih kei leh leitung nate, khat zawzaw deihtel thei hi. Deihtel theihna letsong zangkhial thei, a hoihin zang thei hi lo na hiam?\nTHUKHAM NUAI HILO HEHPIHNA NUAI-AH\nRomans 6:14 sim in. Koi bangin na tel hiam? Thukham 10 kisam nawn lo hi, cihna a hiam? Hi lo ahih leh bang hangin hi lo hiam?\nRomans 6: 14 in Romans sung thu laigil khat hi. Hih thu siksanin mi tampi in piansak ni sagih Sabbath kisam nawn lo hi, ci uh hi.Ahi zongin\nRomans 6: 14 in tua bang ci lo hi. Mawhna om ahih leh bang hangin Thukham bei ding hiam? Bang hang hiam cihleh Thukham a om manin mawhna om hi. Romans sung khempeuh sim lehang mawhna pulaak Thukham 10 om nawn lo hi mawk leh mawhna kici om nawn lo ding hi.\nPaul in thukham nuai-ah om mi a cihteh Jew ngei-na khempeuh pulaak hi zaw hi. Tua bang mi in mawhna ukna sungah a om lai mi ahi hi. Ahi zongin hehpihna nuai-ah a om mi ahih leh mawhna tungah zawhna ngah mi hi. Bang hang hiam cihleh a lungtang tungah thukham kigelh khin hi. Kha Siangtho in a nuntakna makaih hi. Zeisu Khrih in Messiah hi, ci’n a um mi in diktansakna ngah mi, Ama tawh si-khawm, nunlui nusia-in nunna thak tawh kalsuan, cihte in mawhna uk sungah a om nawnlo nunna hi. Romans\n6: 14 sunga thute in mawhna tungah gualzawhna kamciam siksan hi. Thukham nuai-ah cih kammal kitelkhial thei ahihteh hih kammal ah kidop\nkul hi. Hehpihna nuai-ah nungta kici napi Pasian Thukham a nial mi in hehpihna ngah lo-in mawhsakna bek ngah ding hi. Hehpihna nuai ah nungta cih thu in Pasian hehpihna hangin Zeisu Khrih in thukham palsatna hangin mawhsakna khempeuh a hong hepkhiatsak pulaak hi. Tua hi-in tu-in thukham palsatna hangin mawhsakna tawh a kipelh thei i hi hi. Tu-in mawhna sila hi nawn lo, mawh ah a si khin hi-in, nunna thak tawh nungta i hi hi.\nKoi bangin Khrih sungah nunna thak tawh na nungta hiam? Bang in nunna thak pulaak hiam? Bang in hong khaktan hiam? Bang hang in a hong khaktante hemkhia lo ding na hiam?\nMAWHNA MAW THUMANNA\nRomans 6: 16 sim in. Paul ii gen bang thu hiam? Bang hangin koplekaih tuah ding hi lo, Satan maw Zeisu tel ding hong hilh hiam? Hih in bang hong hilh hiam?\nUpna tawh nunna thak in mawhna sungah ci le sa deihna bangin nuntakna ding hi lo hi. Upna in mawhna zawhna hi. Upna tawh zawhna kamciamte i ngah thei hi. Ukna nei kumpi bangin mawhna a pulaak khitteh mawhna in hong ukcip nuam den hi. Ahi zongin eima khentatna thupi hi.\nMawhna zui dingin na teel theih mah bangin dikna zui dingin na teel thei hi. A nihin lenkhawm cih bang om thei lo hi. Nuntakna maw, sihna khat teitei teel kul hi.\nRomans 6: 17 koi bangin Paul in hong hilhcian hiam?\nThupiak zuihna le upna man kizopzia kimu thei hi. Greek kammalin\n‘doctrine’ cih a khiatna in ‘thuhilhna’ cihna hi. Rome khua Khristiante’n upna tawh nungta uh hi. Upna man in thuhilhna man hi-in, lungsim takpi tawh thuzui mi in dikna’ sila hi (Romans 6: 18). Tua hi-in Galatia pawlpi sunga a man lo upnate hangin Paul lunghimawh hi. Tua manin thuhilhna man kisam mahmah hi.\nMawhna sila le dikna sila in a tawntungin kido den hi. Tuiphum khitteh i khialh khak leh hotkhiat ngah taktak lo cihna hiam? 1 John 1:8 – 2:1 sim in. Koi bangin Zeisu nungzui napi khialh khak ciangin kalsuanzia ding hong hilh hiam?\nMAWHNA PAN SUAKTA\nTuciang i sin thu in Romans 6 sunga thute hi. Romans 6: 19- 23 sim in. Paul gen thute a tomin pulaak in. Koi bangin tua thuman nuntakpih ding na hiam? Bang thu kibuaipih hiam?\nPaul in mawh dim mihing nunzia tel mahmah hi. Mihing in thanem, khial baih, ze-etna sung tung baih hi. Mihing in ama deih zawk teel theihna nei hi. Tua hi-in mihing' thanemna phawkin Zeisu tungah ki-ap lungsim kisam hi. Zeisu bek mah in nunna thak hong guan hi. Romans 6: 23 in mawhna thaman sihna pulaak hi. Mawhna in a sila tungah vangik guan a topa tawh kibang hi. Tua vangik sihna panin Topa in hong honkhia hi. Mawhna sila maw nunna sila- koi zaw teel ding na hiam?\nMawhna' ukna pan suakta cih thu in mawhnei lo cihna hi lo hi. Mawhna langdo kul lo, khial thei nawn lo cihna hi lo hi. Mawhna' ukna sung pan suakta cih ciangin mawhna sila hi nawn lo cihna hi.Mawhna tawh kuamah kipelh thei lo mihing ihih manin nisim in mawhna tungah zawhna kamciam tawh a nungta den ding kisam hi.\nTua hi-in mawhna sila-in a nungta mite aa dingin a vanglian kamciam hi. Mawhna in sihna simloh bang mah hong pia lo hi. Tua hi-in sia le pha khentel thei mi in mawhna sila panin a suahtak ding kisam hi. Ahi zongin dikna' sila-te in thuman thutak le a hoihnate tawh nungta uh hi. Amau hoihna siksanin dikna ngah dingin kingaihsun lo uh hi. Nunna thak ii gah gamtat hoih tawh nungta uh hi. Gamtat hoih siksan in hotkhiat ngah thei ding hi le Zeisu hong tatna in a mawkna hi ding hi.\nNGAIHSUTBEH DING: Sim ding Ellen G. White, “Victory Appropriated,”\n105, 106 in Messages to Young People; “The True Motive in Service,” 93 – 95 in Thoughts From the Mount of Blessig; “Appeal to the Young,” 365 in\n3T., 1074, 1075, in The SDA Bible Commentary, vol. 6.\n“Zeisu in mawhna zui ngei lo hi. A lungsim ah zong mawhna om lo hi. Tua bang dingin eite zong hong deih hi. Khrih a mihing hihna le Pasian ahihna in pumkhat hi. A nunna in Kha Siangtho tawh kidim tawntung hi.\nMihing in Pasian zia le tong nei thei dingin Khrih in leitung ah hong nungta hi. Upna tawh Ama kiangah zuanin amah tawh pum khat a suak mi khempeuh in mawhna sungah a nungta nawn kei ding uh hi. Pasian in upna tawh a nungta mi khat a cingtak Khrih’ nunzia tawh a nungta dingin makaih tawntung hi.” Ellen G. White, The Desire of Ages, 123.\n“Tuiphum ciangin Satan le amah tawh kizopna khempeuh nusia dingin kamciam kipia hi. Lungsim, nunna khempeuh tawh vantung gam zai nadingin ka nungta ding hi, ci-in i pulaak hi. Thumgawm Pasian – Pa, Tapa le Kha\nSiangtho in mihing lungsim ah nasemin hong siangsak dingin hong huh hi.” Ellen G.White Comments, The SDA Bible Commentary, vol.6., 1075.\nPasian thu-um kici napi a upna le a nunzia kituak kei leh a thu zuih in a mawkna hi. Kua-mah in Pasian le Satan kopkhawm thei lo hi. Siatna tawh a nungta mite’n Satan nungzui uh hi. Satan a nusiat matengun, Pasian sila hi thei lo ding hi. Vantung Kumpi' ukna sungah nungta dingin Satan a nusiat uh hangin amau siatna ding hi lo hi. Satan nungzui-in siatna bang mah piang lo hi, a ci phial uh zongin a tawpkhakna ah siatna sung tung vive ding uh hi. Pasian in a kamsangte tungah vantung thuman hong lak hi. Siatna sungah nungta nawnlo-in Khrih aa ding kisiansuah dingin hong hilh hi. SDA thu-um mi khat in a upna bangin a nuntak ding kisam hi.”Ellen G.White,7T.,404.\n1. Mawhna a zo dingin kamciam hong kipia zongin Khrih Honpa-in sangin a kikhelte zong siatna tawh kidimin, i lungsim in siatna tawh kidim hi lo hiam? Hih thunih a kilehbulh hiam?\n2. Khrih in nang aa dingin a septe ngaihsun in. Ama sungah nunna thak tawh na nunzia ngaihsun pha in.\n3. Khrih in ei aa dingin a sepna bek in hong honkhia thei hi, cih thu in thu bulpi lianpen hi mah taleh Ama nunzia kilangsak ding, Ama siantho-na tawh nuntakna cihte awlmawh lohna in bang zah in lauhuai hiam? Bang hangin hihte geel thupi hiam?


url: =Tusawng Zomite buaina i etkik ciang- kipuah huai thu tawm… :: ZOMI DAILY\nposted on 16 December 2018 at 8:35 am Lomkholna: News, Paukhatsuan, Zomi\nZomite social leh politics ah Minam min pua, Minambup huam a kipawlna leh panlakna cihdan i neih liapluap hang mipi in a zahtak leh a khen’ a kaan ngamloh zah ding a mipi’ tung ah a tuang zo, a huai zo mimal, party leh Minam kipawlna omlo ahih lam kilang mahmah hi.\nEi’ mimal ngaihsutna leh panlakna ciang tawh a hih huai ahi lo a i ngaihsut thu le la ong pian ciang “banghang a hihbang piang?” cih, “ahang” zong i ngaihsut ding kisam hi. A deihhuaite phungvuh a thalak kikkik ding a kisap bang in, sepkhialh, khialhkhakna a omte itna leh thukhualna masuan a kipuah kizuun zia ding i ngaihsut, i kigen i kihilh ding kisam mahmah ahi hi.\n“Khat le khat kisangsiam ding” cihpen i san’ding san’siam theih ahi hiam cih tung ah kinga mahmah hi. Na khatpeuh ong kilot leh kangtang kiman theilo hi. Khauhtak a aleng nakhat nemtak a man cihbang om theilo hi.\n“Minam min tawh nasepna peuhmah tha kipia ding” cihdan unconditional statement pen mipi tawh kisaikha, kisukha vai tampi ah kisangsiam den theilo hi. Nahoih peuhmah in limit leh condition neilo cihbang om ngeilo hi.\nMimal deihna hang a ang-masuan nasepna ah midangte leh mipi minam dong sukha panlakna leh sep le bawl san’siam ding a haksat bangmah in, mimal nasepna leh panlakna khat peuhpeuh ah a kisailo pipi limit leh condition thauhsak a, va ki-bikhiah sak cihbang zong san’hak kisa ciat hi.\nBangbang ahi zong in mipi leh minam sukha zahding nasep leh mapanna peuhmah ah mimal leh kipawlna cihte in a limit neiciat ahih zah in, kipawlna leh mipi kimakaihna in zong ahuam nopzah a ahuai ding leh mipi in a khen’ theihloh, a kaan ngamloh ding zah a ahuai ahuam zo ahih ding kisam hi. Amin puak bek leh tutcip lenlan tawh mipi kikhaktan zolo khuahun hita hi.\nZomite i mimal zia a kipan a dawldawl, a ciangciang a panlakna leh nasepna cihte a kim sipsip in limtak enpha kikkik dih ni. I deihloh leh dik i-sak loh thu le la khatpeuh ong pianciang zong mimal hihna tawh i gamtat i kampau a kipan mipi kipawlna tawh mukpau kampau, gamtat luheek nangawn i khinkhai mahmah ding kisam hi. Kangmei kuangsa mutbeh i batkhak loh ding thupi hi.\nMakaite a kipan tangpi tangta numei naupang dong in i lungsim ngaihsutna tawng ah i vom gige ding ngaihsut zia leh tatzia bulkip i neih kisam mahmah hi. Suahtakna pen siikan in a let kei leh ki-palang, ki-lengkek baih mahmah hi cih phawk ni. Saupi leh zaipi khualna tawh mabung ding hanciam ciatni… Zomite/ Pau Khat Suan\nPrevious: Honpa hong suak zo ~ Rev. Zam Khat Kham\nNext: Na puansilh tawh mi a zolzol na hihlohding thupi dinghi


url: =Hurricane Maria huihpi in anawk khitzawh Puerto Rico ah Phone Signal hamsa mahmah :: ZOMI DAILY\nposted on 28 September 2017 at 9:58 pm Lomkholna: News, Sawltak, World\nNungsungteng Hurricane Maria kici huihpi in Caribbean Island sung aom Puerto Rico leh US Virgin Islands te nawkgawp ahih manin mipi te cimawh mahmah uhhi. Hurrican Maria in anawkzawh Phone Line leh Internet Wireless cihtezong siacip ahih manin, ki thuzakna khaktancip hi.\nElectric Power tezong kisiacip in lampi te kikhakcip sawnsawn ahih manin, acimawh tampitak om uhhi. Tua tuikulh tungah ateeng pawlkhat tepen khatlekhat nangawn kithuzak nading hatsa mahmah hi.\nUS gamsung New York leh Florida khuapi sungte ahzong Puerto Rican population tammahmah a, ameltheih atanau te uh atuahsia tampi om himahleh kithuzakna avekin kitatcip ahih manin, kuamah hamsatzia kitheihpih khalo uhhi.\nWireless Carriers te’n ahunlap in puahzolo ahih manin khuasung mipi te’n Mobile Phone tawh vakkawikawi uh a, Signal aki ngahna aomhiam ci’n Antenna Tower geikhawng ah ngakcipmai uhhi.\nHurricane Irma kici in anawkkhit ciangin Hurricane Maria kici in khatvei nawkthuah leuleu ahih manin, adiakdiak in Puerto Rico gamsung limsiat mahmah hi. Adiakdiak in Landline PHone leh Cable Service teng kizangthei vetnawnlo hi ci’n US Federal Communications Commission te’n genkhia uhhi. Cell Sites zong 10% sangin atawmzaw bekin nasemmawk ahih manin, Cell Phone tawh kihotheih nading pen haksa mahmah ci uhhi.\nUS Virgin Islands ah phadawm zawdeuh in Cell Site te ii 39% bangin nasemlai cihi.\nHih gamnih te tawh tehkakna in US gamsung ah Hurricane in anawk sungin Cell Site asia tamzawtham hi. Texas State sung ah Hurricane Harvey in anawkgawp hunlaitak in Cell Site te ii 4.7% bek kisia a, adangteng kizangthei vevelai hi. Hurricane Irma in anawk hunlai inzong Florida State sung, adiakdiak in Disaster Area tengah Towers 27% bek kisia in, adangteng in nasem veve, kizangthei veve hi.\nRelated: US ah Hurricane Irma huihpi hangin Electric mei angahlo 7.3 million bangpha\nTuate tawh tehkakna in tulaitak Puerto Rico ii thuakna pen huaisia phadiak hi ci’n T-Mobile US Inc panin Spokeswoman Stacey DiNuzzo in genkhia hi. Tua ahih manin Wireless Carriers khempeuh kipawlkhawm in, amanlang in aki ngahkiktheih nading, Online kiktheih nadingin ki hanciam mahmah a, ahi zongin baihpaklo khading hi ci’n genbeh hi.\nNidang hunkhatlai in Zogam ahzong Mobile Phone akizatnop ciangin mualsang theithei ah kahtoh ciatciatphot kul himahleh tulamlam ciangin Viber, Messenger, WhatApps cihte tawh innsung lupnatung panin lupsa inzong aki hotheihna khuapawlkhat om tasam hi. Sawltak #zomidaily\nPrevious: Malaysia meileng lampi huangsung ah pasal khat lutsim in tawlkhat khawlcipsak\nNext: Lamka sanggamte’ vai: Yangon pan India ciahthei tading


url: =Start Over You searched for: Subject Videotapes ✖Remove constraint Subject: Videotapes Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Newsletters ✖Remove constraint Subject: Newsletters Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Landlord and tenant--New York (State) ✖Remove constraint Subject: Landlord and tenant--New York (State) Subject Clippings ✖Remove constraint Subject: Clippings Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =Nanushka Sky Top in White | FWRD\nShare Sky Top on Facebook\nShare Sky Top on Pinterest\n64% cotton, 28% linen, 7% poly, 1% elastan\nHalter neck with vegan leather tie detail\nOur Style No. NHKF-WS42\nManufacturer Style No. W_WT_00117


url: =A nahlawhpek khangno te ~ Pa Vial Khan Do :: ZOMI DAILY\nposted on 24 June 2016 at 3:45 pm UTC+9:30 Lomkholna: Article, ZYA\nLeitungah tomvei nuntak sungin mi khempeuh in kidaupai nuamtek hi. A daupai, a mazang ihih theih nadingin i khangno nuntakna thupi mahmah hi. Lawhcinna pen khangno hun pan kipankhin hi. Khangno i cih pen lungsim manlang hun, thatang hat hun ahih manin i khangno hun pen thupi mahmah a, manpha mahmah hi. Tua bang hun manpha sungah i khialhkhak loh nading lunggulhna tawh hih a nuai-a thute kong hawmsawn nuam hi.\n1. Pilna Masak Ding\nLeitung nuntakna i a thumungpi pen in pilna ahi hi. Nuntak zonna khempeuh ah pilna kisam lo nasep khat beek om lo hi. Lo khawhna-ah pilna kisam lo hi, ci-in Zomite in kingaihsun khialkha uh hi. Tua manin i lokhawh nasep in i gam i lei hong keugawsak ta ahih manin haksatna tampi i tuakta hi. Tuhun pen pilhun hi, a kicih mah bangin lokhawhna sepna ah zong pilna tawh i kop kei leh kima-zang zo nawn lo ding hi. Leitung nuntakna ah pilna mah kisam masa pen ahih manin Solomon in zong nadang khempeuh sangin pilna mah na ngense hi. Tua ahih manin khangnote in i khangno lai-in pilna mah masak a i zon leh a nahlawh peek khangnote suak ding hi hang.\n2. Nu le Pa Zahtak Ding\nArab mite paunak khat ah “Pasian pen leitung ah muhtheihin hong om thei lo ahih manin ama tangin Nu le Pate hong koih hi” na ci hi. Nu le Pa cih pen i leitung Pasian taktak ahi hi. Ahi zongin Pasian tawh kizakim hi cihna hi lo hi. Pasian tawh a kibangin thupha nei hi cihna zong hi lo hi. Pasian pen thupha naak hi a, nu le pate pen tua thupha i a luanna zawi (tuizawn) ahi hi.\nLeitung nate lakah huih le meikuang lobuang, ka theihkhialh kei leh, a sangna panin a niam ah a luan, a pai a ngeina ahi hi. Tui lim ngah nadingin tuinaak puah kul a, tuizawn zong puah kulin, tuizawn nuai panin dawh kulse hi. Nu le pa zahtak cih ciangin a mai-ah kun cihna hi tuan lo hi. Zahtak cih ciangin hehsak ngei lo cihna hipah lo a, nu le pa khasiasak ngei lo, khitui luangsak ngei lo cihna hizaw hi. Nu le pa hong deihsakna khitui in tate adingin a manphat zahin a khasiatna khitui in gutui suak thei hi.\n3. Lungsim Kuhkal Ding\nLeitung mihingte nuntakna bulpi in lungtang ahi hi. Tua lungtang‘ nasepna tungtawnin a hong phulkhia ngaihsutnate pen lungsim kici hi. Tawlngak hun nei loin a kisaisai lungtang pen nuntakna a tawsawn thahatna bulpi ahi hi. Lungsim lam mipilte in a genna ah “mihingte lungsim pen thahat mahmah a, ahi zongin leitung ah mihing a tamzawte in a thahat mahmah a lungsim uh pen koihdak uh a, apkaisak uh hi.\nTua hi a, ama lungsim thahatna a zangsiam a citakte pen mi kuhkal kici hi. Bangzahta-in a pil a, a siam zongin lungsim kuhkal a nei lo mi peuhmah nasepna ah mazang thei lo hi. Bangmah lo zong pek nga manta ahih manin leitung ah nuntak kivakna cing lo nasep khat beek om nawn lo hi. Lungsim kuhkal mi’ nasep khempeuh pen nuntakna cing nasep suaklel ding hi.\n4. Kikhalna Nei Ding\nLeitung ah mimal gualnop zonna ah zu le numei kitamzatpen hi. Tua gualnopna thaang sungah mihaute, mipilte, misiamte le miliante kia, awk baih pen uh hi. Mipil misiam tampite lungsim kuhkal lo uh ahih manin ma tun zo lo uh hi. Pilin siamin lungsim kuhkal ta mah leh kikhalna (discipline) nei lo peuhmah mite’ lapsangna panin amau kibawlin kiakik veve uh hi. Lungsim kuhkal lo mite kiatna sangin kikhalna nei lote kiatna pen sangzaw ahih manin na zawzel hi. Mun sangna panin i kiat khakloh nadingin kikhalzawhna i neih ding thupi mahmah hi.\nTua bangin kikhalna i neih theih nadingin i khangno lai panin nek le dawn, silh le ten, gamtat luhek kidophuai mahmah hi. Hih tawh kisai-in ka theih thu khat kong hawmsawn nuam hi. 2009 kum sungin OM a kimawlna makaipa Sia Do Khan Khup’ huhna tawh ZOFA tangin Chaungtha ah training ka vakahkha hi. Siapa’ sapna tawh 2009 kum kha 8 kha-in Brazil bawlungsiamte Kawlgam ah hong pai uh hi.\nKawlgam bawlungsiamte tawh a kimawlkhit uh ciangin kumpi lam kimawlna makaipa in nitak an a vakna ah an khamkhit ciangin a dawn dingun kumpi zu lim nono le tuithawl koihsak hi. Khatbeek in zong zu dawn loin tuithawl khattek la-in a ciah ngelhngelh uh a muh ciangin Kawlgam mite in lamdang sa mahmah uh hi, ci hi. Leitung ah bawlung siampen Brazil-te in zu dawn lo uh hi, cih pen Zomi a kimawl khangnote in theihhuai, ettehhuai mahmah ka sa hi.\n5. Kauphe In Zong Nek Muta\nMiksi le kauphe tangthu i theihsa ahi hi. Kauphe pen kimawl uk a, miksi in pen nasep kin hi. Tuk tun hun ciangin kauphe in nek ding nei loin miksi kiangah an ngen hi, cih ahi hi. Hih tangthu in a hong theihsaknop thu in a kimawl khempeuh in nek mu lo ding cih hi lo hi. Hunkhat lai-in kimawlna pen gualnopna ciang bekin kimukha ahih manin “kimawlmawl leng gilkawng dim lo ding” cih ahi hi. Ahi zongin tuhun ciangin kimawlna ah kivakna nei-in a hanciamte pen lawhcing mahmah ta uh hi. Leitung ah sumlut tam neipen nasep lakah kimawlna zong kihel hi. Kauphe in kivakna, kinna, siamna hong gen a, miksi in cihtakna hong pulak hi. Kauphe in zong nek muta hi.\nKumzalom 21 sungah i lut ciangin pilna neite sangin siamna neite in nek a muzaw uh tawh hong kibang hi. Pilna khempeuh pen nektawm pilna (applied education) tawh hong kibang hi. Pilna pen siam nading, nektawm ding ciang bekin i muhkhak leh nuntakna hong sukha ngelngel ding hi. Tua hi-a khangnote in i daupai theih nadingin pilna mah masakin nu le pa zahtak ding hi hang. “Nu le pa thumang a nahlawhpek” kici hi. Tua hileh pilna zonna ah i mazang dinga, kimawlna zong pilna ahihna phawkin a nahlawhpek khangnote suak ding hi hang. Pa Vial Khan Do (ZYA Magazine)\nPrevious: CCleaner ~ Na Computer siansuah in\nNext: Zomi Gamvai Ngaihsutna ah ka Lunggulh Thu ~ Zam Thuam


url: =Zekhariah 13 | Siantongluan.net\nZekhariah 13 |\n"Tua ni hong tun ciangin David suanlekhakte leh Jerusalem khuamite mawhna leh nitnateng khempeuh a silsiang dingin tuinak khat hong phul ding hi.\nTua ni ciangin gamsung panin milim khempeuh ka phiatsiang ding a, kuamah in a milim min nangawn uh phawkkha nawnlo ding uh hi. Kamsang zuautheite zong phiatin, milim biaknopna lungsim ka beisak ding hi.\nMi khatpeuh kamsang a kineihlai teitei leh, a pianna a nu leh a pa mahmah in kho ding uh a, Topa min paulamin zuauthu gen na hih manin na si ding hi, ci ding uh hi. Tua bangin thu a gen teitei leh, a nu leh a pa mahmah in tem tawh sunlum ding uh hi.\nTua ni hong tun ciangin kamsangte in a maangmuh theihna uh kisialhpih ngam nawnloin, kamsangte bangin zong puan silh ngam nawnloin, kamsang zong kineih ngam nawnlo ding uh hi.\nKamsang ka hi kei hi; lokho mi ka hi a, ka khan tawnin lokho-in a om ka hi hi, ci zawsop ding uh hi.\nMi khatpeuh in, Na awm-a na liammate bang ahi hiam? ci-in a dot ciangin, Ka lawmte inn khatah zukham sulin kitotna-a a liam ka hi hi, ci-in a dawng ding hi.\n"Namsau aw, ka tuucingpa a su dingin kipan in la, kei tawh nasem khawmpa langpang in. Tuucingpa sat in. Tuute kithehthang ding a, ka tuute gim ka pia ding hi.\nLeitung khempeuhah, sehthum suah sehnih si ding a, seh khat bek suaktalai ding hi.\nTua a suakta sehkhatte pen meikhukah ngun a kisiansak bangin, meikhukah kham a kize-et bangin, meikhukah ze-etin ka siangsak ding hi. Amaute in kei tungah thu hong ngenin, kei zong amau thungetna ka pia ding hi. Keima mi ahihna uh amaute tungah ka gen ding a, amaute in kei pen amau Pasian ka hihna thu a kam uh tawh pulak ding uh hi," a ci hi.\nTedim Lai Siangtho / Laibu: Zekhariah 13


url: =Erwinna PA Homes For Sale - Upper Bucks Homes\nYou are here: Home › Upper Bucks County Homes For Sale › Erwinna PA Homes For Sale\nFind Erwinna PA Homes For Sale. Search Erwinna, Pennsylvania real estate, houses, properties, foreclosures, new homes, land, school information and area details for Erwinna PA including 18920 real estate.\nShull Farm Rd Lot 24 Palomino\nShull Farm Rd Lot 23 Fallabella\n14 Shull Farm Rd Caspien\n147 Headquarters Road


url: =Aki manawh Diamond Jubilee: Tedim sanginnpi :: ZOMI DAILY\nposted on 3 January 2018 at 12:53 am Lomkholna: News, Tedim, Zomi\nSakollam veng, Tedim khua sunga om Tedim Sangpi pen 1948 kum panin pilsinna mun dingin kumpi in hong vaihawm sak ahihi.\n1998 kum in sangpi pian zawh kum 50 cinna Golden Jubilee kibawl hi. Golden Jubilee laibu kibawl in, tuni dongin khangthakte a dingin go le gamh suak hi. Golden Jubilee phawkna dingin Inn khat lam dingin kigel a, committee kiseh hi. A hih zongin Kawlgam khuahun luanzia hangin deih bangin kisem theilo in, ki mangngilh bawl suak phot hi. Tua pawi sungah Kawlgam mun tuamtuam a om Zomi sungsuak Siapi, Vuandok, Mangpi sem ulian khempeuh kisam in Jubilee pawipi kibawl a, pawisim khempeuh sunan sialsa tangcim tawh lengla kido hi.\n2018 kum pen sangpi pian zawh kum 70 cin Platinum Jubilee hun hi ta hi. Tedim khuapi sunga om sangnaupang lui khempeuh in hih Jubilee Pawipi pen bawl huai in, thalak huai mahmah hi. Tua banah tavuan nei lai sang sia/mah khempeuh in hih pawi hunte a nop ci thei penin, sangnaupang maikaite tawh hong bawl zawhna ding uh lunggulh huai mahmah hi.\n2023 kum ciangin sangpi pian zawh kum 75 cin Diamond Jubilee hun ahi hi. Hih hun ding pen kum 5 bek om lai hi.\nMihing bang hi leh pitek putek hun hita a, tu le tate vak hun a hi hi. Niten puansilh a hoih pen tawh zep a, ih pahtawi hun ahi hi. Hih sangpi panin mipil, mi siam, mi hau, mi khuasuak tampi ih om khin hi. Ih sangkahna mun puah kik zun kik hun ahih lam phawk tek ding hihang.\nHih Diamond Jubilee hun ah leitung mun tuamtuam om khangthakte in nakpi takin ih pahtawi ding le ih sangpi mahmah ih puah zawhna dingin thupi hi.\nHih pawipi a ding nakpi takin kiging hun a nei lai ih lam phawk huai mahmah hi. Ih puah ih zunding sang huang sung mun tampi om hi.\nSang siapipa omna mun a kilawm ciang khat in puah sak zo leng.\nSang huang sungah cycle parking khat bawl sak thei leng.\nSang huang sungah dinner hall khat lam sak zo leng.\nSang huang sung a om Library room, Laboratory room cih te hoih tak khuahun zui in a ki sam van le nate behlap sak zo leng.\nSang huang nawl khempeuh hoih tak in taih tawh um sak zo leng.\nDiamond Jubilee bawl zawhna dingin Committee tuamtuam kiseh huai mahmah hi.\n2) Fund Committee\n3) Publication Committee\n4) Building Committee\n5) Information and Communication Committee\n6) Program Committee\nHih vai ah kua in tavuan pua leh, hoih pen ding hiam? Kuate tawh vaihawmna khuasuak pen ding hiam? Tedim Times\nPrevious: Kum thak leuleu ~ Gin Kam Lian\nNext: Kum Thak Ni Ka Theihbeh Thu Pawlkhat


url: =Dahna Pulakna: Mangpha Pa Pum Khen Mang, Charlotte :: ZOMI DAILY\nposted on 14 September 2014 at 7:13 pm Lomkholna: Dahpihna, News, ZIUSA, Zomi\nDahna Pulakna: Mangpha Pa Pum Khen Mang\nNorth Carolina State, Charlotte khuapi a teng, Zogam Khampat khuami, Pa Pum Khen Mang in damlohna hang tawh Sept. 9, 2014 ni in a leitung nuntakna hong nusiata hi. Pa Pum Khen Mang in ahong nusiat laitak in kum (49) a cingpan hi a, a it mahmah a zi, Nu Don Lam Vung (Bawinu), kum (13) a cing pan a ta pasal khat leh kum (3) a phapan ta numei khat tawh, US gam ahong tun zawh uh kum (1) a cing khinpan ahi hi.\nPa Pum Khen Mang hong nusiatna hangin adah akap, a zi a tate leh, meeltheih tanaute, a pawlpite a kipan, khua leu tuite tawh a kibang in Zomi Innkuan USA kipawlna, Executive Committee pawlzong kidah mahmah hi.\nPa Pum Khen Mang in a hong nusiat ma-in, ZBA Charlotte pawlpi ah Chairman panmun lenin, a pawlpi leh a khua a tui avaan upa thupi khat ahi hi. Khua leh tui, mipih sapih a khual khat a hih manin khua leh tui in ki-it mahmah a, hanmual a khakna ding vaite a kipan mangpha khakna hunte ah ahi thei zahin ki-uap, kipanpih hi.\nPa Pum Khen Mang pen pawlpi makai, khuanu khuapa khat ahihna tawh kituak in, ZBA pawlpi innteekna, UZO kipawlna vaanpihna, Zomi Innkuan Charlotte kipawlna Makaite panpihna leh khua sung a kipawlna tuamtuamte panpihna tawh, Sept. 13, 2014 ni in hanmual ah lungkim huai takin kikhazo hi.\nPa Pum Khen Mang hong nusiatna hangin adah akap a zi a tate a nungta Pasian in hong kemsuak henla, adah akap mimal kim tung ah hehnepna leh thathak hong guan tahen ci in thu ka ngen uhhi.\nPrevious: Thuthak Tomkimcing 14 Sep 2014\nNext: OPERASI tawh kisai i hih theih omlo hiam?????


url: =Malaysia Zomi Khuado 2014 Ka Siimna – 6 ~ Hau Za Cin :: ZOMI DAILY\nposted on 1 November 2014 at 9:11 am Lomkholna: Article, Hauzacin\nMalaysia Zomi Khuado 2014 Ka Siimna – 6\nZolia leh Zotaang te zong a khatna pan a thumna dong kitelkhia ta ahih manin amaute ZOLIA leh ZOTAANG piakna zong om ding hita a, mipi in kua in a ngahtam aw ciin ciltui kai liang, mittang kia dekdek liangin a kien, a kizanuam ahi hi. Amau a kizepna uh hong laih leuleu uh a, a tom liklek, a dawk dinga kilawm ciang a dawk sitset, tangvalte zong a lawpsak mahmah tuam tuanlo in hong kizem uh a, mipi in khutbeng ziahziahin kimuak leuleu hi.\nAmau hong pai khiat kawmkawm un Zomi sungah lasiam Siamah Cingsan naunu ahi Siamah Lunbuah te innkuan (amah kihello!) in ZOMI VOCAL BAND kici in a pasal phuah Zolia cih la hih hun ading ngiat a a phuah sa kawm in a kiu khat ciat pan hong pusuak uh a, amau lah tangciin puan vive silh, a mel uh lah hoih, a tha uh lah hoih, la lah siam khin uh, a pa uh a naupang pen tawh kibang zawlai….. nak kilawm lua hiven. Zolia te hi leng bel tangval ka teel ding thei pah mai ning! Amau innkuan in Zomi hong lamsang in hong etlawm sak mahmah hi. Siamah Cingsan te unau lasiam zia a khan lai un ka muh khak loh hangin tunung ciang ka mu kha toto a Topa in hih zahta talent a piak pen hampha uh kasa hi. Amau zong a mawk ngah uh hih tuaklo a, a pa in a thunget ngiat hih tuak hi. Hih bang mi etteh huai Zomi sungah i neih pen hampha leh angtang mahmah hang. Ka tupa uh Sia David Vial Za Mung (tun a innkuan un Texas, USA tungta) pen 1989 kum in ka khua uh Murlen, India ah hong zin a, “Noh, khua lam ah bang pawlpi ah kikhawm?” ka cih leh “lasiam pawlpi ah,” hong ci ziau hi! Bang e? ciin lamdang sa in ka dot kikkik leh “Lasiam Siamah Cingsan te pawl e…” hong ci hi. Aw, tua dan himaw… ciin tuni dong ‘lasiam pawlpi’ cih tawh ka melhtuah kha den hi. Sianu Lunbuah te innkuan pen Zomi sungah “Lasiam innkuan” kici leh kikhial lo ding hi. Lungdam hang.\nZolia leh Zotaang kitheita; Zomi lasiam zong kitheita:\nZomi sungah nungak melhoih, thacing, duang hoih, lampai siam, khevik siam tampi lak pan tukum adingin a hoih penpen kitelna ah a khatna, a nihna, a thumna ngah dingin Zolia te pheizum ciangciang nahtang luang kheh ngek banga no sitset mipi mai ah hong kizui diamdiam uh a, tangvalte bang a mit uh phelep ngamlo liang uh hi! Papite bang a ciltui uh kaai duahduah liang hi (mu kha hi leeng). Nupi te in ‘ka nungak lai hih bang kibawl hizen leh maw’ na ci uh a, naupangte in ‘ka nungak ciang’ciin ngaklah takin na en dimdiam uh hi. Tua bang mah in Zotaangte zong hong pai zetzet uh a, Zogam galkap te bang mah in a lampai uh kilawm, a thatang uh kidim, a duang uh thacing! Kumdanga te mu kha keng, ahi zongin tukuma teng bel ka muh lak pan a hoihpenpen teng mah hipah hi.\nA vekpi vua kigual diudeu lak pan a 1na, 2na, 3na cihte hong gen deudeu uh a, mipi in lungdampihna tawh khut na beng ziahziah uh hi. Kei bang dingto liangin ka khut ka beng a, ka lawpna hong khang mahmah hi.\nZomi lungsim taktak kidawk:\nTakkheh Zomi! Zomi hih angtang buang ing. Zomi hih nak nop hiven. Banghang in maw? Zolia a ngah ding mi thum a kitelkhiat khit ciang khat khat in hunukte in thudong uh a, “Tu laitak na lungsim ah bang na ngaihsun a?” cih pen “Hih ciang ka tun zong ka lungdam lua khin mai. Kei pen ka nu in hong dampih nawnlo hi. Tu laitak ka nu in hong mu leh amah nakpi takin nuam ding hiven,” ciin a lungsim tawnga\nngaihsutna siangtak, ciimtak, hangsan takin hong genkhia a, mipi a kinul lo omlo hi. Hizah a Zolia picing, ngaihsutna cing zahtakhuai kasa hi. A nu in vantung pan hong ensuk dinga, “Bawi aw, ka tanu aw, nak hoih sam ciai maw Bawino. Na nu ka hih hampha angtang ing,” ciin lungdam maitai in na laamlaam ding hi.\nMi nga lak ah a kihel kha, mi thum lak ah zong a kihel nawnlo Zolia khat hunukte in, “Mi thum lak ah hong kiteel loh pen na khasia hiam; bang na ngaihsun?” a cih uh leh (mi tampi in dawng leng amah zah in dawng siam kei ni), “Nak khasiat kei lua ing. Hih ciang ka tun zong nak lungdam khin lua ing,”ci ziau hi. Nak picin hiven. Zomite hizah in i lungsim picingta hi cih ka muh ciang Zomite mailam Upate kammal kawmpak leng “Hin Gim Nam” mahmah hi. A taktak in a khatna ngah nuam vive a kihel hi uh a, mi thum lak ah zong kihel zo nawnlo cih pen khasiat-huai, lungkiathuai peuhmah ding hi. Ahi zongin tuabang a om phial zongin a maisuah ah kilangsak vetlo, a kam tawh genkhia vetlo, kiselzo, ki-imzo, ki-ukzo cih pen PICINNA ahih manin thupi a sa ka hi hi. Kuamah a khatna utlo omlo hihang, kuamah a penpen a utlo hi hang. Ahi zongin Zoliate in a khatna a ngah kei uh leh zong saangsiam, pomsiam uh hi. Pasalte aw, i numeite i etteh kul taveh! [Mai kum cianga Zomi Numei Khawmpi om ma in i gen ut teng gen samsam ni ei, hong lap ma un!].\nMinam a khangto laitak leh a khangcing nailote in midang lawhcinna khat peuh mu leh HAZA uh hi. ENG lo uh a, HAZA uh hi. Tua bang lungsim Zomi sungah zong na om ngei lua thamtham hi. Ahi zongin tu in tuate hong om nawnlo ahih manin Zomi hih hong angtanhuai mahmahta hi.\nZomi hih bangin mainawt zel hen. Zomi, hih bangin Saipi paiin pai zel ni…\nPrevious: ZAM Thupuak :: 02 November 2014\nNext: Dahna Pulakna: Mangpha Pu Ngin Za Langh (NYC, USA)\nIndia pasal khatin gilzang sungpan in siktukilh 639 ki lakkhiat sakthei\nZomi bup in Topa maipha zong khawmciat ni\nMangkam Sinna, Tedim


url: =Kittens Coloring Page - Rush-essay.us\nBelow you can see the picture gallery from Kittens Coloring Page\njavanese kitten coloring page kittens, hand drawn kitten sketch anti stress coloring page adult book zen tangle 104339584 kittens, kitten coloring sheets kittens easily pictures to color cats and 2545x3300 lezincnyc com best picture inspirations 1024x1328 page, kitten coloring pages sheet picture ideas free download best 1024x924 page kittens, coloring page kittens, coloring page kittens, a kitten after good breakfast coloring page kittens, coloring page kittens, kittens coloring page, cute kitten coloring page kittens, Gallery.\nIf you like this picture please right click and save the picture, thanks for visiting this website, we provide a lot of options related to Kittens Coloring Page images for you, do not hesitate to come back.\nSimilar image to Cute Kitten Coloring Page Kittens\nJavanese Kitten Coloring Page Kittens\nHand Drawn Kitten Sketch Anti Stress Coloring Page Adult Book Zen Tangle 104339584 Kittens\nKitten Coloring Sheets Kittens Easily Pictures To Color Cats And 2545x3300 Lezincnyc Com Best Picture Inspirations 1024x1328 Page\nKitten Coloring Pages Sheet Picture Ideas Free Download Best 1024x924 Page Kittens\nA Kitten After Good Breakfast Coloring Page Kittens\nCute Kitten Coloring Page Kittens


url: =Nang Tung Hong Bawl Ding Na Deih Bangin Bawl In !\nHih kammal pen Khristiante bek hi loin, leitung ah biakna khempeuh in kinei ciat hi. Khristian te LST sungah zong Topa Jesu kammal ngiat ahih manin, nisim i nuntakpih ding thu laigilpi khat ahi hi. Kamdang khatin gen leng,,, hih kammal pen piakkhiatna le sepkhiatna taktak ahi hi. LST kam tawh a gen hi leng.. " Piak in na om le piakhia kik in / Na piak le piakin na om ding hi " (Gal. 6: 6-7) cihna hi a, sawlna le thupiak (Command) hi-in, khapna thupha ( Blessing ) tawh kizom pah hi. Piakhiatna i cih pen lungsim takpi, thumanna le cihtakna tawh kizomsuak den hi. Zogam lasasiam Lengtong Pauno in zong , " Nang tung hong bawl ding na deih bangin Bawl in ! cih laphuak in mi tampi thuman gamtatna ding lam hilh suak pah hi.\nThumanna le cihtakna sungah suahtakna om hi. Suahtakna i gen ciangin, pawlkhatte in biakna lam bekbek in kingaihsun thei-in, nam le gam nasepna lamah zattheih dingin kingaihsun kha lo thei mawkmawk hi. Tua ahih manin, leitung thu le Kha lam thu ah suahtakna anei mikhat pen hangsanna, thuman cihtakna kinei pahin, minam itna le Pasian itna akibangin nei thei pah hi. Minam a it mi khat pen Pasian a it taktak hithei pan hi. Tua bang mite pen Thuman Suahtakna bucing anei kici thei hi. Thuman suahtakna aneite in sepkhiatna le piaknopna tawh kidim nuntakna nei hamtang uh hi.\nKawlgam ah galkap kumpi thuneihna tawh abeisa kum tampi sung kampau ngam lo, khuahek ngam lo le lungsim kinencipna nuai ah i ngaihsutna nangawn kipulak ngam loin i omna pan, mipi thuneihna- kilungtuakna (Democrecy ) gam picing khat asuak dingin kikhelna hunpi sungah kilutta hi. Tua bang a i mainawt laitak in, mipi lungsim sungah mai lam kalsuan zia ding kithei nuamin, Democrecy kammal hong lang mahmah hi. Tua bang akilimgen mahmah hangin, Democrecy i khiatna diktak nangawn a telcian mello honpi khat mah ki om hi. Democercy tawh kimakaih gam khat suahna dingin, bang teng kisam a, koici bangin kikhelna hong om ding cih mipite lunghimawhna bulpi khat ahi hi. Democrecy i deihna tuamtuam sung pan i lamet le i deih bulpi pen ahih le mimal / mipi suahtakna (or) Zalenna ( Freedom) mah hi dingin i lamen hi. Hih suaktakna cih kammal i gen ciangin mitphia vet lo, lau vetlo a suaktatak thugen theihna, laigelh theihna, biak theihna,paii theihna le naseptheihna cihte kihel ahi hi. A hi zongin a leh lam suahtakna ahi midang khat i thuneihna / tanhvo te bawlsia/ nencipsak ding le ut bangbang a gamta gawp ding cih lamah i kalsuanpih khak ding lauhuai mahmah zel hi. Kamdang khatin gen leng " Hong suakta phot peuh mah leng,,, hong dopbawl lo ding hi ing" cihte hi thei lo hi. Lengtong Pauno in, " A khangto gam hong suak ding tua ni cingin, lungdeih teng Lii bang cingin Zogam hong paal ding hi " cih pen i ngaklahlah thu hi/in, tua pen a lampi mann tawh i kalsuanpih siam ding hong kisam ta hi.Kawlgam kikhelna zui in, mimal suahtakna (personal freedom) le i hihna ( Identity) te akipan kepbit siam semsem ding thupi hi. Hih bangin Kawlgam kihelna sungah vaihawmdan thak tawh kumpite in maban hong pan ta uh hi. Democrecy gam picing khat suahna ding i ngaklah hangin, i lungsim sungah launa le zuahtatna cihte in sawt hong lencip lua ahih manin, tukhang ading nuamtak kizangthei pak lo dingin upmawh huai hi. Bang hang hiam cih le Kawlmite bek hi loin, akipan Zomite dongah i nuntak zia le i ngaihsut ziate in Democercy kalsuanna sungah akizanghthei dingin picing zo pak hetlo ding cihnopna ahi hi. Kum tampi sung mah hun ngak kul kha dinga, kalsuan zia mahmah tawlkhat sung hong hoih toh khit ciangin, zatzia le nuntakpih zia kisiam pan bek ding ahi hi. Gtn: Tukim a Rakhine gam sungah thupiangte en pak hi leng,,,mimal pan kipanin mipi tungah kizel a, minam vai pan biakna vai ciang dong kizomin leitungbupin thei zawzen hi. Hih bang namte akipan i zattheih loh ding thu tampi om kha thei ding hi. I suahtakna pen kizangsiam pak lo ding cihnopna ahi hi.\nDemocrecy pen Liangko kikim nuntak/ khuasakna hun a hih manin, a hau, apil, asiamte le a thuneite bek kampau ngam ding cih hunte bei ding cihna ahi hi. Hihte zong a hun tawh kituak in, damdam in i siamto lel dinga, khat le khat kizahtak tuahnate hong khang ding hi. Hih kizahtakna om theihna dingin, thuman suahtakna kisam hi. Thuman suahtakna sungah launa le zumnate bei hi. Thumanna in mikhempeuh ukcip ding cihna ahi hi. Thuman thutak le Democrecy cih kammal pen akikhenthei lo Sammetna Temteh tawh kibang ahi hi. Kamdang khatin gen hi leng.. Democrecy pen LST tawh kituak mahmah a, mipi deihna cih zong kipumkhatna i kipatna bulpi ahih manin, LST tawh zong kituak Pasian deihna mah ahi hi.\nTua ahih manin, Democrecy gam sungah thuman lopi tawh mipil, misiam, mihau , U zaw nau zaw cihte khat peuh ukcipna le makaihna hangin kihtakna le launate kinawlkhin dinga, khat le khat kizahtakna le kithupibawlnate khang ding hi. Kipawlna , biaknate le innkuan sung nangawn ah kideidanna le kisimmawhnate om lo ding ahi hi. Hih thuman suahtakna sungah adiakdiak in mimal suahtakna tawh kisai, khuahun khantohna tawh kizui-in, thukizakna ahi ( Infromation and Media) tungtawn in thuman kigensiatna le kimawhsaknate zong hong om dinga, tua hun ciangin thuaksiamna zong thupi mahmah ding ahi hi. Thuman pen thuman mah tawh hangsan tak panngamna kisam ding ahi hi.\nDemocrecy ukna i cih pen leitungbup mite deih hi a, LST tawh kituak mahmah zong ahi hi. Democrecy tawh gam kikhelna a om mah bangin, mimal le minam bup sungah lungsim ngaihsutnate zong nasiatak kikhelna kisam hi. LST sungah hong uk kumpite thuman ding cihte zong zatsiam kul ta dinga, Kumpite ading thungetsakna cihte akipan kisam pha mahmah ding ahi hi. A beisa galkap kumpi ukna sung pan Democrecy ukna gam picing khat i suahna dingin, Zomite bek hi loin, leitung gam tuamtuam in thungetna hong neihpih uh hi. I thungetnate Pasian in hong dawng taktak ta in,Kawlgam ah suahtakna/zalenna in mun hong la ta hi.\nA beisa galkap kumpi ukna sungah, thuman suahtakna cihte kigalmuh loin, i ngah ding hamphatna/ tanhvo cihte kingah peuh mah lo hi. Tua pen a kilekkim lo ki-uknacipna le launa le zumna tawh kalsuanna ahi hi. Mi khempeuh liangko kikimna (Democrecy) tawh kimakaihna sungah thukham le thukhun kicite khempeuh in i mimal hoihna le khantohna ding kitehna ( Pidan) taktak ahi hi. LST. Matt. 7: 12 sungah, " Nang tungah hong bawl ding na deih bangin midangte' tungah Bawl in ! cih kammal pen Democrecy kalsuan zia tawh kituak taktak ahi hi. Tua mah bangin, i gamtatna zui-in hamphatna , hamsiatna thaman kingah ding ahi hi. Midangte tungah na hoih le nang tungah midangte zong hong hoih ding hi. Kamdang khatin gen hi leng... Democrecy adeih mite adingin " Pia in Hong Dim Ding Hi " cih LST kammal pen kizangthei mahmah ding cihna ahi hi.\nTua ahih manin, Kawlgam in Democrecy gam thak sungah kilut taktak ta ahih manin, Pasian deih nuntakna ahi khat le khat kizahtakna tungtawn in Pasian le minam itna lamah khanlawh ding kisam hi. I khua hunin tu khanghun le hong tung ding khangthak hun ading hong kalh thu pen Thuman suahtakna tungtawn in, piakkhiatna le sepkhiatna hong hi ta ding ahi hi. Mimal kim tungah hong kipia lungsim le pumpi suahtakna pen sepkhiatna le piakkhiatna tawh lahkhiat/ zatkhiat ding ahi hi. Minam le Pasian ading gammi hoih khat suah ding akisam mahmah khat ahi hi. " Nang tung hong kibawl ding na deih bangin Bawl in ! Laisim mimal kim Topan thupha hong pia ciat hen.\nDemocrecy hunthak sungah,


url: =Black Minivan for Sale in Klamath Falls, OR\nBlack Minivan in Klamath Falls, OR For Sale\nThis 2014 Honda Odyssey is a great choice for families! This Minivan, with 22 MPG, will get you and your family wherever you need to go safely and stylishly and at $30,888 it won't break the bank. 2012 KIA SEDONA LX